open-index/open-wikipedia-markdown huggingface dataset:
യിൻലോങ്ങ്‌

സെറാടോപിയ എന്ന കുടുംബത്തിൽ  പെട്ട ഒരു ദിനോസർ ആണ് **യിൻലോങ്ങ്‌** . ശാസ്ത്രത്തിനു കിട്ടിയ ഫോസ്സിലുകളുടെ പഠനത്തിൽ നിന്നും ഈ കുടുംബത്തിലെ ഏറ്റവും പ്രാചീനമായ അംഗം ആണ് ഇവയെന്ന് തിരിച്ചറിഞ്ഞിടുണ്ട്. അന്ത്യ ജുറാസ്സിക്‌ കാലത്ത് ആണ് ഇവ ജിവിച്ചിരുന്നത്, കിട്ടിയിട്ടുള്ള ഫോസ്സിലുകൾ  വെച്ചു നോക്കുപ്പോൾ യിൻലോങ്ങ്‌ ഒഴിച്ച്  മറ്റു  ഈ കുടുംബത്തിൽ നിന്നും ഉള്ള എല്ലാ ദിനോസറുകളും  ക്രിറ്റേഷ്യസ് കാലത്ത് നിന്നും ഉള്ളവയാന്നു. ഇവയുടെ ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്. ഇവ ചെറിയ ഇരുകാലി ആയ ഒരു സസ്യഭോജി ആയിരുന്നു.

## പേര്
പേര് വരുനത്‌ രണ്ടു ചൈനീസ് വാക്കുകളിൽ നിന്നും ആണ് . 隱 : യിൻ അർഥം ഒളിച്ചിരികുക, 龍 : ലോങ്ങ്‌ അർഥം വ്യാളി എന്നും ആണ് .

## ശരീര ഘടന
യിൻലോങ്ങിന് ഏകദേശം 1.2 മീറ്റർ (4 അടി) നീളവും 15 കിലോയോളം ഭാരവും ഉണ്ടായിരുന്നതായി കണക്കാക്കുന്നു.

## ആഹാര രീതി
യിൻലോങ്ങ്‌ന്റെ ഫോസ്സിലിൽ നിന്നും ഏഴു ദഹന സഹായിയായി പ്രവർത്തിക്കുന്ന കല്ലുകൾ കിട്ടിയിടുണ്ട്.  ഇവ സസ്യ ആഹാരം വയറ്റിൽ വെച്ചു അരച്ച് എടുക്കാൻ ഇവയെ എടുക്കാൻ ഇവയെ സഹായിച്ചിരിക്കണം. ഈ ഒരു സവിശേഷസ്വഭാവം പല സസ്യാഹാരിയായ ദിനോസറുകളിലും ,  പക്ഷികളിലും സാധാരണം ആയി കണ്ടുവരുന്നു

## അവലംബം

*Cooper, M.R. 1985. "A revision of the ornithischian dinosaur *Kangnasaurus coetzeei* Haughton, with a classification of the Ornithischia." *Annals of the South African Museum* 95: 281-317.
*Xu, X., Forster, C.A., Clark, J.M., and Mo, J. (2006). "A basal ceratopsian with transitional features from the Late Jurassic of northwestern China." *Proceedings of the Royal Society B: Biological Sciences*, **273**(1598): 2135-2140. doi:10.1098/rspb.2006.3566.
*You H., Xu X. & Wang X. 2003. "A new genus of Psittacosauridae (Dinosauria: Ornithopoda) and the origin and early evolution of marginocephalian dinosaurs." *Acta Geologica Sinica (English edition)* 77: 15–20. 
*Zhao X., Cheng Z., & Xu X.  1999. "The earliest ceratopsian from the Tuchengzi Formation of Liaoning, China."  *Journal of Vertebrate Paleontology* 19(4): 681-691.

## പുറത്തേക്കുള്ള കണ്ണികൾ
*GW News Center, featuring a link to the original paper, pictures, and a press release on the discovery of *Yinlong* (site operated by George Washington University)

വർഗ്ഗം:സസ്യഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വർഗ്ഗം:സെറാടോപ്‌സിയാ
പാമ്പാടി ഓർത്തഡോക്സ് വലിയ പള്ളി

1829 ൽ മണർകാട് പള്ളിയിൽ ഉണ്ടായ തർക്കത്തെ തുടർന്നാണ് പാമ്പാടിയിൽ ഉള്ള വിശ്വസികൾ കുടി പുതിയ ദെവാലയം പാമ്പാടിയിൽ  പള്ളിക്കുന്നു എന്ന സഥല്ത്ത്  സഥാപിച്ചു .ആദ്യകാലത്ത് മണർകാട് പള്ളിയിൽ നിന്നുള്ളാ വൈദികരാണ് ശൂശൃഷ നിർവഹിച്ചത്.

വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
കാറ്റു വന്നു വിളിച്ചപ്പോൾ

ശശി പരവൂർ സംവിധാനം ചെയ്ത് 2001-ൽ പുറത്തിറങ്ങിയ ഒരു മലയാളചലച്ചിത്രമാണ് **കാറ്റു വന്നു വിളിച്ചപ്പോൾ**. എയിഡ്സിനെ അസ്പദമാക്കിയിരിക്കുന്ന ചിത്രത്തിൽ ചിപ്പി, വിജയരാഘവൻ, ജി. കൃഷ്ണകുമാർ  എന്നിവർ പ്രധാനകഥാപാത്രങ്ങളെ അവതരിപ്പിച്ചിരിക്കുന്നു.

## കഥാസംഗ്രഹം
ഉന്നത ഹൈന്ദവകുടുംബത്തിൽ ജനിച്ച സീതയും (ചിപ്പി) താഴ്ന്ന കുടുംബത്തിലെ ഉണ്ണിയും (കൃഷ്ണകുമാർ) തമ്മിൽ പ്രണയിതരാകുകയും ബോംബേയ്ക്ക് നാടുവിടുകയും ചെയ്യുന്നു. നാലുവർഷങ്ങൾക്കു ശേഷം ഉണ്ണിയുടെ തിരോധാനത്തെത്തുടർന്ന് ഗർഭിണിയായിരുന്ന സീത ബോംബെയിൽ നിന്നും സ്വഭവനത്തിലേക്കു തിരികെയെത്തുന്നു. ഒരു പത്രത്തിൽ വന്ന വാർത്തവഴി ഉണ്ണി മരണപ്പെട്ടെന്നും മരണകാരണം എച്ച്.ഐ.വി. ബാധ മൂലമാണെന്നും സീത മനസ്സിലാക്കുന്നു. ഇതിലൂടെ സീത തന്റെ ഭവനത്തിലും ഗ്രാമത്തിലും ഒറ്റപ്പെടുന്നു. മുസ്ലീം സമുദായത്തിൽ‌പെട്ട സന്മനസ്കനായ കടത്തുകാരൻ അബു (വിജയരാഘവൻ) സീതയുടെ സഹായത്തിനെത്തുന്നു. ഇങ്ങനെ അബുവും സീതയും സമൂഹത്തിൽ തീർത്തും ഒറ്റപ്പെടുന്നു. ഇതിലൂടെ അവർ നിരവധി പ്രശ്നങ്ങളെ അഭിമുഖീകരിക്കേണ്ടിവരുന്നു. ഈ ഘട്ടത്തിൽ സംവിധായകനും ഉണ്ണിയുടെ സുഹൃത്തുമായ ലോഹിതദാസ് രംഗപ്രവേശം ചെയ്ത് ഉണ്ണി മരണപ്പെട്ടത് എയിഡ്സ് മൂലമല്ലെന്നും ബോംബെ അധോലോകം ഉണ്ണിയെ കൊലപ്പെടുത്തിയതാണന്നും പത്രങ്ങളാണ് യഥാർത്യത്തെ മറച്ചുവച്ചതെന്നുമുള്ള സത്യം അവരെ അറിയിക്കുന്നു. അതിനിടയിൽ സീതയുടെ ഭവനം ചിലർ അഗ്നിക്കിരയാക്കുകയും അവരെ ഗ്രാമത്തിൽ നിന്നും പുറത്താക്കുകയും ചെയ്യുന്നു. സീതയും കൈക്കുഞ്ഞും അബുവും മറ്റൊരു ഗ്രാമത്തിലേക്ക് പലായനം ചെയ്യുന്നിടത്ത് ചിത്രം അവസാനിക്കുന്നു.

## സംഗീതം
ഓ.എൻ.വി. കുറുപ്പ്, തിരുനെല്ലൂർ കരുണാകരൻ എന്നിവരുടെ ഗാനങ്ങൾക്ക് എം.ജി. രാധാകൃഷ്ണൻ സംഗീതം നൽകിയിരിക്കുന്നു.

;ഗാനങ്ങൾ
* *കാറ്റേ നീ വീശരുതിപ്പോൾ...* - കെ.എസ്. ചിത്ര (രാഗം;ധർമ്മാവതി)
**പൂമകൾ വാഴുന്ന...* - എം.ജി. ശ്രീകുമാർ

## അഭിനേതാക്കൾ
* ചിപ്പി - സീത 
* വിജയരാഘവൻ - അബു
* കെ. കൃഷ്ണകുമാർ - ഉണ്ണി 
* മാടമ്പ് കുഞ്ഞിക്കുട്ടൻ - രാഘവൻ നായർ
* എ.കെ. ലോഹിതദാസ് - സ്വന്തം വ്യക്തിത്വം
* ടി.വി. ചന്ദ്രൻ - അച്ചുതൻ നായർ
* ജോസ് പെല്ലിശ്ശേരി - ശങ്കരപ്പിള്ള
* പ്രിയദർശിനി
* സരസ്വതിയമ്മ
* ഹരിശ്രീ അശോകൻ - വേലപ്പൻ
* കോഴിക്കോട് ശാന്താദേവി - ഉമ്മ

## അവലംബം

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
ആനന്ദ ശിവറാം

പ്രസിദ്ധ  കേരളീയ നർത്തകൻ ആണ് **ആനന്ദ ശിവറാം **. പറവൂരിലെ എഴിക്കരയിൽ ജനിച്ചു. മാത്തൂർ കുഞ്ഞുപിള്ളപ്പണിക്കർ, തകഴി അയ്യപ്പൻപിള്ള, ഗുരു കുഞ്ചുക്കുറുപ്പ്, പട്ടിക്കാംതൊടി രാവുണ്ണിമേനോൻ, മാണി മാധവചാക്യാർ എന്നിവരുടെ ശിഷ്യനായി കഥകളി അഭ്യസിച്ചു. കലാമണ്ഡലത്തിലും പഠിച്ചു.  ശിഷ്യയായ ലൂയിലൈറ്റ്ഫുട്ടുമൊന്നിച്ച് വിദേശങ്ങളിൽ കഥകളി അവതരിപ്പിച്ചു. ശ്രീപാലി നൃത്തകലാലയം (സിലോൺ), ഉദയശങ്കറിന്റെ കലാകേന്ദ്രം എന്നിവിടങ്ങളിൽ അധ്യാപകനായിരുന്നു. പത്‌നി ജാനകീദേവിയുമൊത്ത് വിദേശങ്ങളിൽ പ്രകടനം നടത്തിയിട്ടുണ്ട് .

വർഗ്ഗം:കഥകളി നടന്മാർ
വർഗ്ഗം:കേരളത്തിലെ നർത്തകർ
മനോ (ഗായകൻ)

ഒരു തെന്നിന്ത്യൻ ചലച്ചിത്രപിന്നണിഗായകനാണ് **മനോ** (തെലുഗു:మనో). തെലുഗു,കന്നട,മലയാളം,തമിഴ്,ബംഗാളി, ഹിന്ദി എന്നീ ഭാഷകളിൽ അദ്ദേഹം പാടുന്നു. കാതലൻ എന്ന തമിഴ് ചിത്രത്തിലെ "മുക്കാല മുക്കാബുല..", ഉള്ളത്തൈ അല്ലി താ എന്ന ചിത്രത്തിലെ "അഴകിയ ലൈല..", മുത്തുവിലെ "തില്ലാന.." എന്നീ  ജനപ്രിയ ഗാനങ്ങളിലൂടെ മനോ പ്രശസ്തിയിലേക്കുയർന്നു.

## ജീവിതം
ഒരു മുസ്ലിം കുടുംബത്തിൽ ജനിച്ച മനോവിന്റെ യഥാർഥ നാമം നാഗൂർ ബാബു എന്നാണ്. ഇളയരാജയാണ് അദ്ദേഹത്തിന്റെ നാമം മനോ എന്നാക്കിയത്. പ്രശസ്ത വോക്കലിസ്റ്റ് നേദാനുരി കൃഷ്ണമൂർത്തിയിൽ നിന്ന് അദ്ദേഹം കർണാടിക് സംഗീതം അഭ്യസിച്ചു.

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
ടിൻഡൽ പ്രഭാവം

കൊളോയിഡുകൾ പോലെ സൂക്ഷ്മകണികകൾ നിറഞ്ഞ മാധ്യമങ്ങളിലൂടെ സഞ്ചരിക്കുമ്പോൾ പ്രകാശത്തിന് അതിന്റെ പാതയിലുണ്ടാകുന്ന വിസരണത്തെ **ടിൻഡൽ പ്രഭാവം** എന്നു പറയുന്നു. പത്തൊമ്പതാം നൂറ്റാണ്ടിൽ ജീവിച്ചിരുന്ന ജോൺ ടിൻഡൽ എന്ന ഐറിഷ് ഭൗതിക ശാസ്ത്രജ്ഞനാണ് ഇതു കണ്ടെത്തിയത്. 40 നാനോമീറ്ററിനടുത്തു മാത്രം വ്യാസമുള്ള കണികകൾ മൂലം സംഭവിക്കുന്ന റെയ്‌ലീ വിസരണത്തിൽ നിന്നും വത്യസ്തമാണ് ടിൻഡൽ പ്രഭാവം. പ്രകാശത്തിന്റെ തരംഗദൈർഘ്യത്തിനടുത്തു വലിപ്പമുള്ള കണികളാണ് ടിൻഡൽ പ്രഭാവം സാധ്യമാക്കുന്നത്. സിഗരറ്റ് പുക നീലനിറത്തിൽ കാണപ്പെടുന്നത് ഈ പ്രഭാവം മൂലമാണ്. ഇതിന് ടിൻഡൽ ബ്ലൂ എന്നു പറയുന്നു. മരങ്ങൾക്കിടയിലൂടെ മൂടൽ മഞ്ഞിലൂടെ അരിച്ചിറങ്ങുന്ന പ്രകാശം നാടകൾ പോലെ കാണപ്പെടുന്നതും ടിൻഡൽ പ്രഭാവത്തിനുദാഹരണമാണ്.

മെലാനിൻ കുറവുള്ള ഐറിസിൽ സംഭവിക്കുന്ന ടിൻഡൽ വിസരണമാണ് കണ്ണുകളുടെ  നീലനിറത്തിനു കാരണം. അതിസൂക്ഷ്മദർശിനി, നെഫലോമീറ്റർ തുടങ്ങിയ ഉപകരണങ്ങളുടെ പ്രവർത്തനതത്ത്വം ടിൻഡൽ വിസരണമാണ്.

## ഇതും കാണുക
* വിസരണം

വർഗ്ഗം:പ്രകാശത്തിന്റെ പ്രതിഭാസം
വിലാപങ്ങൾക്കപ്പുറം

ടി.വി. ചന്ദ്രൻ സംവിധാനം ചെയ്ത് 2009-ൽ പ്രദർശനത്തിനെത്തിയ മലയാളചലച്ചിത്രമാണ് **വിലാപങ്ങൾക്കപ്പുറം**.

## കഥാസംഗ്രഹം
2002-ൽ ഗുജറാത്തിൽ നടന്ന കലാപത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. സാധാരണക്കാരായ സാഹിറയും (പ്രിയങ്ക നായർ) സഹോദരിയും പിതാവായ യൂസഫ് അലിയോടൊപ്പം (എം.ആർ. ഗോപകുമാർ) ഗുജറാത്തിലെ നഗരമായ അഹമ്മദാബാദിൽ കഴിഞ്ഞുവരികെ പൊട്ടിപ്പുറപ്പെടുന്ന കലാപത്തിൽ സാഹിറ അക്രമികളാൽ ബലാത്സംഘത്തിനിരയാകുകയും കുടുംബാഗങ്ങൾ കൊല്ലപ്പെടുകയും ചെയ്യുന്നു. അവിടെ നിന്നും ഒരു ലോറിയുടെ പുറകിൽ കയറിരക്ഷപ്പെടുന്ന സാഹിറ പിതാവിന്റെ നഗരമായ കോഴിക്കോട് എത്തിപ്പെടുന്നു. അബോധാവസ്ഥയിലായിരുന്ന സാഹിറ ആശുപത്രിയിൽ പ്രവേശിപ്പിക്കപ്പെട്ടു. സംഭവിച്ചകാര്യങ്ങൾ ചിന്തിക്കാനോ സംസാരിച്ച് പ്രതിഫലിപ്പിക്കാനോ സാധിക്കാതിരുന്ന സാഹിറ ഡോക്ടറായ ഗോപിനാഥിന്റെയും (ബിജു മേനോൻ) ഡോക്ടർ മേരി വർഗീസിന്റെയും (സുഹാസിനി) സംരക്ഷണയിൽ ആശുപത്രിയിൽ തന്നെ കഴിഞ്ഞു വരുന്നു.

## അഭിനേതാക്കൾ
* പ്രിയങ്ക - സാഹിറ
* ബിജു മേനോൻ - ഡോ: ഗോപിനാഥ്
* സുഹാസിനി - ഡോ: മേരി വർഗീസ്
* എം.ആർ. ഗോപകുമാർ - യൂസഫ് അലി (സാഹിറയുടെ പിതാവ്)
* ശ്രീരാമൻ - സലിം ഭായ്
* സുധീഷ് - ഖാദർ കുട്ടി
* തിലകൻ - ഗോപാലൻ
* ഇന്ദ്രൻസ്
* ഇർഷാദ്
* നന്ദു
* നിലമ്പൂർ ആയിഷ
* കോഴിക്കോട് ശാന്താദേവി
* പ്രവീണ
* സീനത്ത്

## പുറത്തേക്കുള്ള കണ്ണികൾ
* 
* OneIndia article 
* Sify.com review 

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2002-ലെ ഗുജറാത്ത് കലാപം
ദാമോദരൻ കാളാശ്ശേരി

നാലാം കേരളനിയമസഭയിലെ അംഗവും അഞ്ചാം കേരള നിയമസഭയിൽ, പി. കെ. വാസുദേവൻ നായർ മന്ത്രിസഭയിൽ (1978 ഒക്ടോബർ 29 മുതൽ 1979 ഒക്ടോബർ 7 വരെ) ഹരിജനക്ഷേമവകുപ്പു മന്ത്രിയുമായിരുന്നു **ദാമോദരൻ കാളാശ്ശേരി** (ജനനം: മാർച്ച് 8, 1930). കൂടാതെ എ.ഐ.സി.സി. അംഗവും കെ.പി.സി.സി. മുൻസെക്രട്ടറിയും സാമൂഹ്യപ്രവർത്തകനും പത്രപ്രവർത്തകനുമാണ് ഇദ്ദേഹം. പന്തളം നിയോജകമണ്ഡലത്തിൽ നിന്നുമാണ് ഇദ്ദേഹം തിരഞ്ഞെടുക്കപ്പെട്ടത്. 1930 മാർച്ച് 8-ന് കുഞ്ചൻ വൈദ്യരുടെയും ചീരയുടെയും മകനായി ആലപ്പുഴ ജില്ലയിലെ ചേർത്തലയിൽ ജനിച്ചു.

വർഗ്ഗം:1930-ൽ ജനിച്ചവർ

വർഗ്ഗം:മാർച്ച് 8-ന് ജനിച്ചവർ

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:2019-ൽ മരിച്ചവർ
വർഗ്ഗം:ജൂലൈ 12-ന് മരിച്ചവർ
ഞാണങ്കൈ

കേരളത്തിലെ കാസർഗോഡ് ജില്ലയിലെ ചെറുവത്തൂരിനടുത്ത ഒരു ഗ്രാമമാണ്‌ **ഞാണങ്കൈ**. 

## പുറത്തേക്കുള്ള കണ്ണികൾ
ഇപ്റ്റ

ലഘുചിത്രം
 

കലാപ്രസ്ഥാനമായി വളർന്ന ഇന്ത്യൻദൃശ്യവേദിയാണ് **ഇപ്റ്റ **. **ഇന്ത്യൻ പീപ്പിൾസ് തിയേറ്റർ അസോസിയേഷൻ** എന്ന സംഘടനയുടെ ചുരുക്കപ്പേര്. 1943-ൽ ആരംഭിച്ചു. ഇടതുപക്ഷ ചിന്താഗതിക്കാരായ കലാകാരന്മാർ ഇതിന്റെ രൂപവത്കരണത്തിനു മുൻകൈയെടുത്തു. ബൽരാജ് സാഹ്നി, ദേവാനന്ദ്, ദുർഗാ ഖോട്ടേ, ഹബീബ് തൻവീർ, ശംഭു മിത്ര, ഉത്പൽ ദത്ത്, ശാന്തി ബർധൻ, കെ. എ. അബ്ബാസ്, ഋത്വിക് ഘട്ടക്, റമേഷ് ഥാപർഎന്നിവരാണ് ഇതിന്റെ പിന്നിൽ പ്രവർത്തിച്ചത്. കലയെ ജനങ്ങളിലെത്തിക്കുക, രാഷ്ട്രീയ -സാമൂഹിക-സാമ്പത്തിക വിമോചനത്തിന് കലയെ ഉപയോഗിക്കുക, അധഃസ്ഥിതരുടെയും മർദിതരുടെയും ജീവിതങ്ങൾ ചിത്രീകരിക്കുക എന്നിവയായിരുന്നു ലക്ഷ്യങ്ങൾ. 1943-44 ലെ ബംഗാൾ ക്ഷാമം ഇതിവൃത്തമാക്കി ബിജു ഭട്ടാചാര്യ രചിച്ച നവാന്നം (നാടകം) ഇപ്റ്റ ആദ്യം അവതരിപ്പിച്ചു. അബ്ബാസ് സംവിധാനം ചെയ്ത ധർതീ കേ ലാൽആണ് ഇപ്റ്റയുടെ ബാനറിൽ പുറത്തു വന്ന ആദ്യ ചലച്ചിത്രം. ഇതിൽ ബൽരാജ് സാഹ്നി അഭിനയിച്ചു. ഇതിന്റെയും കഥാതന്തു ബംഗാൾക്ഷാമം തന്നെയായിരുന്നു. പിന്നീട് അബ്ബാസിന്റെയും മൈം കോൻ ഹും (ഞാൻ ആര്) ഋത്വിക് ഘട്ടക്കിന്റെയും (ദോഹൻ-പ്രമാണപത്രം) നാടകങ്ങളും ഏതാനും ഇംഗ്ലിഷ് നാടകങ്ങളും (വെയ്റ്റിങ് ഫോർ ലെഫ്റ്റി ആൾ മൈസൺസ്) അവതരിപ്പിച്ചു. പ്രാദേശിക ഭാഷകളിലും ഇപ്റ്റ കടന്നു. ഇതിൽ നിന്നു പ്രചോദനം കൊാണ് കെ.പി.എ.സി. രൂപംകൊണ്ടത്. ഓപ്പറ, ബാലേ തുടങ്ങിയ ദൃശ്യവേദി പ്രസ്ഥാനങ്ങളുടെ വികസനത്തിനും ഇപ്റ്റ കളമൊരുക്കി.

## പുറം കണ്ണികൾ
* http://www.saswat.com/publications/kindle-magazine/history-ipta.html

വർഗ്ഗം:ഇന്ത്യൻ നാടക വേദി
വർഗ്ഗം:നാടകസംഘങ്ങൾ
യൂണിഫിക്കേഷൻ ചർച്ച്

കൊറിയയിൽ രൂപംകൊണ്ട്  യു.എസിൽപ്രചാരം നേടിയ ആധ്യാത്മിക പ്രസ്ഥാനം. മൂണീസ് എന്നും പേരുണ്ട് . റവ. സൺമ്യൂങ് മൂൺ എന്ന കൊറിയന്റെ നേതൃത്വത്തിൽ പട്ടാളച്ചിട്ടയിൽ പ്രവർത്തിക്കുന്ന ഈ സംഘടന, യുവജനങ്ങളെ ആകർഷിക്കുകയും അവരുടെ മേൽ മനശ്ശാസ്ത്രപരമായ സ്വാധീനം ചെലുത്തി ആയുഷ്കാല വിധേയത്വം ഉറപ്പുവരുത്തുകയും ചെയ്യുന്നു. ചെറുപ്പക്കാരെ മസ്തിഷ്ക പ്രക്ഷാളനത്തിനു വിധേയരാക്കുന്നു എന്ന ആരോപണത്തെത്തുടർന്ന് ചർച്ചിന്റെ പ്രവർത്തനങ്ങൾ അന്വേഷണ വിധേയമാക്കുകയുായി.

## പുറത്തേക്കുള്ള കണ്ണികൾ

വർഗ്ഗം:ആത്മീയത
കെറി പാക്കർ

ആസ്‌ത്രേലിയൻ മാധ്യമ ഉടമയാണ് **കെറി പാക്കർ ** . കെറി ഫ്രാൻസിസ് ബുൾമോർ പാക്കർ എന്ന് മുഴുവൻ പേര്. ടെലിവിഷൻ ചാനലുകൾ, റേഡിയോ നിലയങ്ങൾ, ആസ്‌ത്രേലിയൻ വിമൻസ് വീക്‌ലി, ബുള്ളറ്റിൻ തുടങ്ങിയ പ്രസിദ്ധീകരണങ്ങളുമുള്ള കൺസോളിഡേറ്റസ് പ്രസ് ഹോൾസിങ്‌സിന്റെ ചെയർമാൻ. ആസ്‌ത്രേലിയയിലെ വേൾഡ് സീരിസ് ക്രിക്കറ്റ് ആരംഭിച്ചതും വർണവസ്ത്രങ്ങൾ, രാത്രിമത്സരങ്ങൾ, വെളുത്ത പന്ത് തുടങ്ങിയ ആശയങ്ങൾ ഏകദിന ക്രിക്കറ്റിൽ പ്രാവർത്തികമാക്കിയതും പാക്കർ ആയിരുന്നു. ആസ്‌ത്രേലിയയിൽ നടക്കുന്ന ക്രിക്കറ്റ് മത്സരങ്ങളുടെ സംപ്രേഷണാവകാശം തന്റെ ചാനൽനയൻ എന്ന ടെലിവിഷൻ ചാനലിനു ലഭിക്കുന്നതിൽ പരാജയപ്പെട്ട പാക്കർ സ്വന്തം നിലയിൽ കളികൾ സംഘടിപ്പിച്ചു. വിവിധ രാജ്യങ്ങളിലെ കളിക്കാരെ വൻ പ്രതിഫലത്തിന് കരാർ ചെയ്ത് 1977-78ൽ വേൾഡ് സീരിസ് ക്രിക്കറ്റ് എന്ന പരമ്പര പാക്കർ ആരംഭിച്ചു. ഫഌ്‌ലിറ്റ് സ്റ്റേഡിയത്തിൽ കളിനടത്തിയ പാക്കർ പിച്ചിൽ ഒളിപ്പിച്ച മൈക്രോഫോണുകളും പലതരം ക്യാമറ ആംഗിളുകളും ഉപയോഗിച്ച് ക്രിക്കറ്റ് സംപ്രേഷണത്തിന്റെ ചരിത്രം തിരുത്തി. കെറി പാക്കർ സർക്കസ് എന്നറിയപ്പെട്ട വേൾഡ് സീരീസിൽ പങ്കെടുത്ത കളിക്കാരെ 1979-ലെ ലോകകപ്പിൽ പങ്കെടുക്കുന്നതിൽ പല രാജ്യങ്ങളും വിലക്കി.

## പുറത്തേക്കുള്ള കണ്ണികൾ

വർഗ്ഗം:1937-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:ഡിസംബർ 26-ന് മരിച്ചവർ

വർഗ്ഗം:ഓസ്ട്രേലിയയിലെ വ്യവസായികൾ
ആംഫിതിയേറ്റർ

റോമിലെ പ്രാചീന പ്രദർശനശാലയാണ് '*ആംഫി'<nowiki/>* '*തീയറ്റർ*' എന്ന് വിളിക്കപ്പെടുന്ന **പോരങ്കണങ്ങൾ**. നടുക്കു വേദിയും  ചുറ്റും ഇരിപ്പിടങ്ങളും . വൃത്താകൃതിയിലോ അണ്ഡാകൃതിയിലോ പണിചെയ്തിട്ടുള്ള ഈ പ്രദർശനശാലയ്ക്ക് മേൽക്കൂരയില്ല. മല്ലയുദ്ധങ്ങൾക്ക് അനുയോജ്യമാണ് വേദി. വേദിക്കു താഴെ വന്യമൃഗസംരക്ഷണത്തിനും മല്ലയുദ്ധവീരന്മാരുടെ താമസത്തിനും ഉള്ള സംവിധാനമുണ്ട് . മുകളിൽ വേദിക്കു ചുറ്റും ഒരു മതിൽക്കെട്ട്. അതിനുവെളിയിൽ ഗ്യാലറി. ഏറ്റവും പുറകിൽ സാധാരണക്കാർക്കും അതിനകത്ത് പൗരമുഖ്യന്മാർക്കും ഏറ്റവും മുകളിലായി ഭരണാധിപന്മാർക്കും ഉയർന്ന ഉദ്യോഗസ്ഥന്മാർക്കും ഇരിപ്പിടങ്ങൾ സജ്ജമാക്കിയിട്ടുള്ളതാണ് ഗ്യാലറി. ഏറ്റവും പഴക്കം ചെന്ന പോരങ്കണം എട്രൂറിയയിലാണ്. ബി. സി. 29 ൽ സറ്റാലിയസ് ടാറസ് നിർമിച്ച തിയേറ്ററിന്റെ ഭൂരിഭാഗവും തടികൊായിരുന്നു നിർമ്മിച്ചത്. മറ്റ് നിർമ്മാണസാമഗ്രികൾകൊ് നിർമിച്ചവയിൽ ഏറ്റവും പഴക്കം ചെന്നത് പോമ്പിയിലെ തിയേറ്ററാണ്. പ്രാചീനവും എന്നാൽ ഏറ്റവും വിസ്തൃതിയുള്ളതും പ്ലേവിയം കൊളോസിയം ആണ്. നീളം 188 മീ., വീതി 155മീ. വേദിയുടെ നീളം 87 മീ., വീ. 55 മീ; 50,000 പേർക്ക് ഇരിപ്പിടങ്ങളും.

രംഗവേദിക്ക് ചുറ്റും ഇരിപ്പിടങ്ങൾ സംവിധാനം ചെയ്തിട്ടുള്ള നാടകശാലകൾക്കും ഇപ്പോൾ "ആംഫിതിയറ്റർ" എന്നാണ് പറയുന്നത്. ഉദാ. ആൽബർട്ട് ഹാൾ (ലൻ), മാഡിസൺ ഹാൾ (ന്യൂയോർക്ക്).

റോമൻ ശൈലിയിൽ ഫ്രാൻസ്, ഇസ്ട്രിയ, ആട്രിക്ക എന്നിവിടങ്ങളിൽ എ.ഡി. ആദ്യശതകങ്ങളിൽ തന്നെ പോരങ്കണങ്ങൾ പണിഞ്ഞിരുന്നു. റോമൻ പോരങ്കണത്തിന്റെ മാതൃകയിലാണ് സെന്റ് അൽബാൻസിൽ (ഇംഗ്ല്) പണിതീർത്ത തിയറ്റർ.

വർഗ്ഗം:റോമിലെ നിർമ്മിതികൾ
ഇസ്ലാമിക് യൂണിവേഴ്സിറ്റി, ബംഗ്ലാദേശ്

ഇസ്ലാം മതത്തിന്റെ വിവിധ വിജ്ഞാനീയങ്ങൾക്ക് ഊന്നൽ നല്കി സ്ഥാപിക്കപ്പെട്ട ബംഗ്ലാദേശിലെ സർവ്വകലാശാലയാണ് **ഇസ്ലാമിക് യൂണിവേഴ്സിറ്റി**. ഓർഗനൈസേഷൻ ഓഫ് ഇസ്ലാമിക് കോ ഓപറേഷനാണ് ഇതിനുള്ള ധനസഹായം നൽകുന്നത്. 1980-ലെ ഇസ്ലാമിക് യൂണിവേഴ്സിറ്റി ആക്റ്റ് അനുസരിച്ച് 1985-ലാണ് ബംഗ്ലാദേശിലെ കുഷ്റ്റിയയിൽ സർവ്വാലാശാല സ്ഥാപിതമായത്.

## പുറത്തേക്കുള്ള കണ്ണികൾ
*Home page of Islamic University, Kushtia
*List of Islamic Universities and Colleges around the world

വർഗ്ഗം:ഇസ്ലാമിക സർ‌വ്വകലാശാലകൾ
വർഗ്ഗം:ബംഗ്ലാദേശിലെ സർ‌വ്വകലാശാലകൾ
ബാബു ഭരദ്വാജ്

മലയാള മാദ്ധ്യമ പ്രവർത്തകനും, നോവലിസ്റ്റുമായിരുന്നു **ബാബു ഭരദ്വാജ്**. മികച്ച നോവലിനുള്ള 2006-ലെ കേരള സാഹിത്യ അക്കാദമി പുരസ്കാരം *കലാപങ്ങൾക്കൊരു ഗൃഹപാഠം* എന്ന നോവലിനു ലഭിച്ചിട്ടുണ്ട് . മീഡിയാവൺ ടിവി പ്രോഗ്രാം എഡിറ്ററായിരുന്നു. വൃക്ക സംബന്ധമായ അസുഖത്തെ തുടർന്ന് 2016 മാർച്ച് മുപ്പതിന് കോഴിക്കോട്ടെ  സ്വകാര്യ ആശുപത്രിയിൽ അന്തരിച്ചു

## ജീവിതരേഖ
1948-ൽ കോഴിക്കോട് ജില്ലയിലെ ചേമഞ്ചേരിയിൽ ജനിച്ചു. പിതാവ് എം.ആർ. വിജയരാഘവൻ, മാതാവ് കെ. പി. ഭവാനി. പൊയിൽകാവ് ഹൈസ്കൂൾ, മലബാർ ക്രിസ്ത്യൻ കോളേജ്, തൃശൂർ എൻജിനീയറിംഗ് കോളേജ് എന്നിവിടങ്ങളിൽ പഠനം.  രവീന്ദ്രൻ സംവിധാനം ചെയ്ത *ഇനിയും മരിച്ചിട്ടില്ലാത്ത നമ്മൾ* എന്ന സിനിമയുടെ നിർമ്മാതാവു കൂടിയാണ് ഇദ്ദേഹം. മരണം 2016 മാര്ച്ച് 30.
3^. രവീന്ദ്രൻ സംവിധാനം ചെയ്ത ‘ഇനിയും മരിച്ചിട്ടില്ലാത്ത നമ്മൾ’ എന്ന സിനിമയുടെ നിർമാതാവാണ്. ലെനിൻ രാജേന്ദ്രൻ സംവിധാനം ചെയ്ത അന്യർ എന്ന സിനിമയിലെ ‘മുണ്ടകപ്പാടത്തെ നാടൻ കുഞ്ഞേ...’ എന്ന ഗാനം രചിച്ചത് ബാബു ഭരദ്വാജ് ആണ്.‘ചിന്ത’യിലൂടെയാണ് പത്രപ്രവർത്തന ജീവിതം ആരംഭിച്ചത്. ഹാർബർ എൻജിനീയറിങ് ഡിപ്പാർട്മെൻറിലും പ്രവർത്തിച്ചു. കുറെക്കാലം പ്രവാസജീവിതവും നയിച്ചു. ചിന്ത വീക്കിലി എഡിറ്റർ കൈരളി ചാനലിൻെറ ക്രിയേറ്റിവ് എക്സിക്യൂട്ടിവ് ആയും മീഡിയവൺ ചാനലിൻെറ പ്രോഗ്രാം മേധാവിയായും സേവനമനുഷ്ഠിച്ചു. നിലവിൽ ഡൂൾ ന്യൂസ് ചീഫ് എഡിറ്ററായിരുന്നു. ഭാര്യ: പ്രഭ. മക്കൾ: രേഷ്മ, ഗ്രീഷ്മ, താഷി.
## കൃതികൾ
*പ്രവാസിയുടെ കുറിപ്പുകൾ (സ്മരണകൾ)
*ശവഘോഷയാത്ര (ലഘുനോവലുകൾ)
*പപ്പറ്റ് തീയേറ്റർ (ചെറുകഥാ സമാഹാരം)
*കലാപങ്ങൾക്കൊരു ഗൃഹപാഠം (നോവൽ)
*പ്രവാസിയുടെ വഴിയമ്പലങ്ങൾ
*അദൃശ്യ നഗരങ്ങൾ
*ശവഘോഷയാത്ര
*പഞ്ചകല്യാണി
*കലാപങ്ങൾക്കൊരു ഗൃഹപാഠം

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം - 2006 - *കലാപങ്ങൾക്കൊരു ഗൃഹപാഠം* (*നോവൽ*)
*അബൂദാബി ശക്തി അവാർഡ്

## അവലംബം


വർഗ്ഗം:1948-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:2016-ൽ മരിച്ചവർ
വർഗ്ഗം:മാർച്ച് 30-ന് മരിച്ചവർ
ക്രിസ്തുവിന്റെ ആറാം തിരുമുറിവ്

1986-ൽ അവതരിപ്പിക്കപ്പെട്ട ഒരു മലയാളനാടകമാണ് **ക്രിസ്തുവിന്റെ ആറാം തിരുമുറിവ്**. മലയാളം തീയേറ്റർ ആക്ടിവിസ്റ്റായിരുന്ന പി.എം. ആന്റണി കസൻ‌ദ്സക്കിസിന്റെ *[[ക്രിസ്തുവിന്റെ അന്ത്യപ്രലോഭനം]]* എന്ന കൃതിയെ ആധാരമാക്കിയാണ് ഈ നാടകത്തിന്റെ രചനയും സംവിധാനവും നിർവഹിച്ചത്.

സൂര്യകാന്തി തിയറ്റേഴ്​സിന്റെ ബാനറിൽ അവതരിപ്പിക്കപ്പെട്ട നാടകം ക്രൈസ്തവ സഭകളുടെ ശക്തമായ പ്രതിഷേധത്തിനു കാരണമാവുകയും സർക്കാർ ഡ്രമാറ്റിക് പെർഫോമൻസ് ആക്റ്റ് പ്രകാരം നാടകം നിരോധിക്കുകയും ചെയ്തു. വിവാദത്തെത്തുടർന്ന്  ആവിഷ്‌കാര സ്വാതന്ത്ര്യത്തെപ്പറ്റിയുളള ചർച്ചകൾ കേരളത്തിൽ ആദ്യമായി സജീവമായി. 1986-ൽ ആലപ്പുഴയിലെ ഏതാനും അരങ്ങുകൾക്കുശേഷം തൃശൂർ നഗരത്തിൽ അവതരിപ്പിക്കാനിരിക്കെയാണ് സഭ പ്രതിഷേധവുമായി രംഗത്തിറങ്ങിയത്. 

വിമോചന സമരത്തിന് ശേഷം സഭ കേരളത്തിന്റെ സാമൂഹ്യ ജീവിതത്തിൽ ഏറ്റവും ശക്തമായ ഇടപ്പെട്ട സന്ദർഭം കൂടിയായിരുന്നു ഇത്. നാടകം പത്തിലേറെ അരങ്ങുകളിൽ ബുക്ക് ചെയ്തിരുന്നു. കോടതി ആദ്യം നാടകത്തിനനുകൂലമായ  വിധിയാണ് പുറപ്പെടുവിച്ചത്. മൂന്നിടത്ത് നാടകം കളിക്കാൻ അനുമതി കിട്ടി. ആലപ്പുഴയിൽ സുഗതൻ സ്മാരക ഹാളിലും, വലപ്പാട്ടും, തൃശൂരിലും നാടകം കളിക്കാനായി. പക്ഷെ സഭയും പളളിക്കാരും പ്രതിഷേധവും പ്രകടനവുമൊക്കെ സംഘടിപ്പിച്ചു. ക്രമസമാധാനം തകരുമെന്നു പറഞ്ഞു നാടകം കളിക്കുന്ന ജില്ലയിലെ ഡെപ്യൂട്ടി കളക്ടർമാർ നാടകം നിരോധനം ഏർപ്പെടുത്തി. അടുത്ത ജില്ലയിൽ പോകുമ്പോൾ അവിടെയും നിരോധനം. ഇങ്ങനെ ആലപ്പുഴയൊഴിച്ച് കേരളം മൊത്തത്തിൽ നാടകം നിരോധിക്കപ്പെട്ടു. മഹാരാഷ്ട്രയിലെ മലയാളികൾ  അവിടെ നാടകം അവതരിപ്പിക്കാൻ ക്ഷണിച്ചെങ്കിലും കന്യാസ്ത്രീകളും അച്ചൻമാരും നാടകത്തിനെതിരെ രംഗത്തെത്തിയതിനെ തുടർന്ന് അവിടെയും നിരോധിക്കപ്പെട്ടു. 

സംഘാടകർ ബോംബെ ഹൈക്കോടതിയെയും പിന്നീട്  സുപ്രീം കോടതിയെയും സമീപിച്ചു. ഇന്ത്യ മുഴുവൻ നിരോധനമായിരുന്നു സുപ്രീം കോടതി വിധി. നാടകത്തിൽ യേശുക്രിസ്തു മഗ്ദലന മറിയത്തെ പ്രേമിച്ചിരുന്നതായുള്ള വ്യാഖ്യാനം സഭാവിശ്വാസത്തിന് എതിരാണെന്നു പറഞ്ഞായിരുന്നു പ്രതിഷേധം. നാടകം നിരോധിക്കണമെന്നാവശ്യപ്പെട്ട് ആർച്ച് ബിഷപ്പ് മാർ ആർച്ച് ബിഷപ്പ് മാർ ജോസഫ് കുണ്ടുകുളത്തിന്റെ നേതൃത്വത്തിൽ പ്രതിഷേധറാലിയും തൃശൂരിൽ നടത്തി. സമരം വ്യാപകമായപ്പോൾ സർക്കാർ നാടകം നിരോധിച്ചു. ആവിഷ്കാര സ്വാതന്ത്ര്യത്തെക്കുറിച്ചുള്ള ഏറ്റവും ഗൗരവതരമായ ചർച്ച ഉയർന്നുവരാൻ ഇടയാക്കിയതും ആറാം തിരുമുറിവിന്റെ നിരോധനമായിരുന്നു.  ആവിഷ്കാര സ്വാതന്ത്യ കൺവൻഷൻ തൃശൂർ തേക്കിൻകാട് മൈതാനിയിൽ സംഘടിപ്പിച്ചതും ഇതേത്തുടർന്നായിരുന്നു. ഗദ്ദർ ഉൾപ്പെടെ ഇന്ത്യയിലെ പ്രമുഖ പോരാളികളും സാംസ്കാരിക പ്രവർത്തകരും ഈ കൺവൻഷനിൽ പങ്കെടുത്തു. തിരുമുറിവ് നാടക വിവാദം പ്രമേയമാക്കി ജോസ് ചിറമ്മലാണ് "കുരിശിന്റെ വഴി" എന്ന തെരുവുനാടകവുമായി രംഗത്തു വന്നത്. ഇത് സാമുദായിക മൈത്രിയെ ഹനിക്കുന്നതാണെന്ന് പറഞ്ഞ് നാടക പ്രവർത്തകരെ പൊലീസ് അറസ്റ്റ് ചെയ്തു.

## വിവാദകാരണം
ക്രൈസ്തവർ ക്രിസ്തുവിന്റെ ശരീരത്തിൽ അഞ്ചു തിരുമുറിവുകൾ ഉണ്ടെന്നു വിശ്വസിക്കുന്നു. എന്നാൽ നാടകത്തിൽ ക്രിസ്തുവിന്റെ ഹൃദയത്തിലും ഒരു മുറിവ് സംഭവിച്ചെന്നും അങ്ങനെ ആറ് മുറിവുകൾ ക്രിസ്തുവിന്റെ ശരീരത്തിലുണ്ടെന്നു നാടകത്തിൽ വ്യഖ്യാനിക്കുന്നു. ഇതാണ് വിവാദകാരണമായി മാറിയത്. 

## നാടകത്തിന്റെ ചുവർ പരസ്യങ്ങൾ
കേരളത്തിലങ്ങോളമിങ്ങോളം നാടകത്തെക്കുറിച്ചുള്ള  ചുവർ പരസ്യങ്ങൾ റിഹേഴ്​സൽ കാലത്തേ നാടകത്തെ ശ്രദ്ധേയമാക്കി
*ദൈവ പുത്രനല്ലാത്ത യേശു<br>
ഒറ്റുകാരനല്ലാത്ത ജൂദാസ്<br>
വേശ്യയല്ലാത്ത മറിയം<br>
കൊളളക്കാരനല്ലാത്ത ബറാബാസ്* എന്നായിരുന്നു നാടകത്തെക്കുറിച്ചുളള പരസ്യവാചകം.
## അവലംബം


വർഗ്ഗം:ആവിഷ്കാര സ്വാതന്ത്ര്യം
ഫിലാഡെൽഫിയ സെവന്റിസിക്സേഴ്സ്

**ഫിലാഡെൽഫിയ സെവന്റിസിക്സേഴ്സ്** അഥവാ **സിക്സേഴ്സ്**  ഫിലാഡെൽഫിയ  ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. സിക്സേഴ്സ് ഈസ്റ്റേൺ  കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1939 -ൽ സ്ഥാപിതം ആക്കപ്പെട്ട ഈ പ്രസ്ഥാനം നാഷണൽ ബാസ്ക്കറ്റ്ബോൾ അസോസിയേഷനിൽ 1949 മുതൽ ഉള്ള ടീമാണ്. ന്യുയോർക്കിലെ സിറകൂസ്-ൽ സിറകൂസ് നാഷനൽസ് എന്ന പേരിൽ ആരംഭിച്ച ഈ ടീം 1963 -ൽ ഫിലാഡെൽഫിയയിലേക്ക്  മാറുകയും ശേഷം ഒരു പേർ ഇടീൽ മത്സരം നടത്തി ഫിലാഡെൽഫിയ സെവന്റിസിക്സേഴ്സ് എന്നാ നാമം സ്വീകരിക്കുകയും ചെയ്തു. വെല്ല്സ് ഫാർഗോ സെന്റെറിൽ ആണ് സിക്സേഴ്സ്-ൻറെ ഹോം മത്സരങ്ങൾ നടക്കുന്നത്. ഇവർ 1955 , 1967 ,1983 എന്നീ വർഷങ്ങളിൽ എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടുണ്ട്.

## അവലംബം

വർഗ്ഗം:എൻ.ബി.എ. ടീമുകൾ
ചെറുകാട് അവാർഡ്

മലയാളത്തിലെ നോവലിസ്റ്റും നാടകകൃത്തും കമ്മ്യൂണിസ്റ്റ് സഹയാത്രികനും പുരോഗമനസാഹിത്യപ്രസ്ഥാനത്തിന്റെ നായകനുമായിരുന്നു ചെറുകാട് എന്ന തൂലികാനാമത്തിൽ അറിയപ്പെട്ടിരുന്ന ഗോവിന്ദപിഷാരോടിയുടെ സ്മരണാർത്ഥം പെരിന്തൽമണ്ണയിലെ ചെറുകാട് സ്മാരക ട്രസ്റ്റ് നൽകുന്ന സാഹിത്യ അവാർഡാണ് **ചെറുകാട് അവാർഡ്**.



## അവലംബം

വർഗ്ഗം:ചെറുകാട് പുരസ്കാരം
വർഗ്ഗം:മലയാള സാഹിത്യപുരസ്കാരങ്ങൾ
ബഹദൂർഷാ ഒന്നാമൻ

മുഗൾ സമ്രാട്ട് ഔറംഗസേബിൻറെ നാലു പുത്രന്മാരിൽ ഒരാളായിരുന്നു **ബഹാദുർ ഷാ** എന്നപേരിൽ, 1707-ൽ  കിരീടധാരണം ചെയ്ത, **കുത്തബുദ്ദിൻ മുഹമ്മദ് മുവസ്സം**.  കിരീടധാരണസമയത്ത് 64 വയസ്സായിരുന്ന ബഹാദുർ ഷാ അഞ്ചു വർഷത്തോളം മാത്രം ഭരിച്ചു.  

### ആദ്യകാല ജീവിതം
ഔറംഗസേബിൻറെ ഭരണകാലത്ത് പഞ്ചാബടക്കമുളള വടക്കു പടിഞ്ഞാറൻ പ്രവിശ്യകളുടെ മേൽനോട്ടം  ബഹാദുർ ഷാക്കായിരുന്നു. സിഖ് ഗുരു ഗോബിന്ദ് സിങ്ങുമായി ബഹാദുർ ഷാ  മൈത്രിയിലായിരുന്നു. ഔറംഗസേബിൻറെ  പല കർശനനിയമങ്ങളിലും അൽപമെങ്കിലും ഇളവുവരുത്തുകയും ചെയ്തു. 

### അവകാശത്തർക്കം
ഔറംഗസേബിൻറെ വിൽപത്രമനുസരിച്ച് കിരീടാവകാശി ബഹാദുർ ഷാ ആയിരുന്നു.

പക്ഷെ ഗുജറാത് പ്രവിശ്യകളുടെ മേലധികാരിയായിരുന്ന ഇളയ സഹോദരൻ അസം ഷായും ഡക്കാൻറെ മേൽനോട്ടം നടത്തിയിരുന്ന മറ്റൊരു സഹോദരൻ കാം ബക്ഷും ഇതംഗീകരിക്കാൻ തയ്യാറായിരുന്നില്ല. തുടർന്നുണ്ടായ സംഭവവികാസങ്ങളിൽ അസം ഷാക്ക് ജീവൻ നഷ്ടപ്പെട്ടു. പരിക്കേറ്റ് ബന്ധനസ്ഥനായ കാം ബക്ഷ് തടവറയിൽ ജീവൻ വെടിഞ്ഞു.

### ഭരണകാലം
സിഖുകാരുമായി നല്ല ബന്ധം പുലർത്തിയിരുന്ന ബഹാദുർ ഷാ മറാഠകളോടും  രജപുത്രരോടും മാന്യമായ നിലപാടാണ്   സ്വീകരിച്ചത്. അതുകൊണ്ടുതന്നെ താരതമ്യേന സമാധാനം നിലനിന്നു. എന്നാൽ 1708-ൽ നാന്ദേറിനു സമീപം സിഖ് ഗുരു ഗോബിന്ദ് സിങ്ങ് കൊല്ലപ്പെട്ടപ്പോൾ സാഹചര്യങ്ങൾ അപ്പാടെ മാറി. പുതുതായി രംഗപ്രവേശം ചെയ്ത “ബന്ദ സിങ്ങ് ബഹാദൂർ” അനുയായികൾക്കിടയിൽ അക്രമാസക്തി വളർത്തിയെടുത്തു. സിർഹിന്ദും ചുറ്റുവട്ടവും സ്വന്തമാക്കി മുസ്ലീമുകളെ ഉപദ്രവിക്കാനാരംഭിച്ചു. ബഹാദുർ ഷാക്ക് സ്വയം രംഗത്തിറങ്ങേണ്ടി വന്നു. ബന്ദ സിങ്ങ് ബഹാദൂർ രക്ഷപ്പെട്ടു. സിർഹിന്ദ് തിരിച്ചെടുക്കാനായെങ്കിലും, സിഖുകാരുമായി മൈത്രി പുനഃസ്ഥാപിക്കാനായില്ല. 

### അന്ത്യം
ഷാലിമാർ ഉദ്യാനത്തിന് ഭേദഗതികൾ നടത്തുന്നതിനിടയിൽ  1712 ഫെബ്രുവരി 27ന്  ലാഹോറിൽ വച്ച് ബഹാദുർ ഷാ അന്തരിച്ചു. മെഹ്രോളിയിൽ സൂഫി ഗുരു കുത്തബുദ്ദിൻ ബക്തിയാറിൻറെ ദർഗക്കടുത്തായാണ് ബഹാദുർ ഷായുടെ മാർബിളിൽ തീർത്ത ശവകുടീരം.   

## അവലംബം


വർഗ്ഗം:1643-ൽ ജനിച്ചവർ
വർഗ്ഗം: 1712-ൽ മരിച്ചവർ
വർഗ്ഗം:ഒക്ടോബർ 14-ന് ജനിച്ചവർ
വർഗ്ഗം:ഫെബ്രുവരി 27-ന് മരിച്ചവർ

വർഗ്ഗം:മുഗൾ ചക്രവർത്തിമാർ
ദ മദർ

ജിത്തു കോളയാട് സംവിധാനം ചെയ്ത ഹ്രസ്വചലചിത്രമാണ് **ദ മദർ**.
## കഥാസംഗ്രഹം
തൊണ്ണൂറുകളിൽ വടക്കെ ഇന്ത്യയിൽ ബലാത്സംഗം ചെയ്യപ്പെട്ട് ഗർഭിണിയാക്കപ്പെട്ട ഒരു ക്രിസ്തീയ കന്യാസ്ത്രീ അഭിമുഖീകരിക്കുന്ന മാതൃത്വ പ്രശ്നങ്ങളാണ് ഈ സിനിമയുടെ പ്രമേയം. ഭുവനേശ്വറിലെ അനാഥാലയത്തിൽ നിന്നും പ്രസവത്തിനായി അവർ കേരളത്തിലെ ഒരു കോൺവെന്റിലേക്ക് വരുന്നു.വയറ്റിൽ വളരുന്ന കുഞ്ഞ് ഏതോ പാപിയുടേതാണെങ്കിലും തന്റെ കൂടി കുഞ്ഞാണെന്ന തിരിച്ചറിവ് അവരെ ഞെട്ടിച്ചു കളയുന്നു. താൻ നൊന്തു പ്രസവിച്ച കുഞ്ഞിനെ എന്തു ചെയ്യണം എന്ന പ്രതിസന്ധി ആ കന്യാസ്ത്രീയെ വല്ലാതൊരു മാനസികാവസ്ഥയിലെത്തിക്കുന്നു. അനാഥലത്തിലെ കുഞ്ഞുങ്ങളിൽ നിന്നും വ്യത്യസ്തമാണു തനിക്ക് തന്റെ കുഞ്ഞ് എന്ന അനുഭവം. ബലാത്സംഗം ചെയ്യപ്പെട്ടുണ്ടായതാണെങ്കിലും ആ കുഞ്ഞിനെ ഗർഭാവസ്ഥയിൽ നശിപ്പിച്ചു കളയാനാവാത്ത സഭയുടെ അവസ്ഥയും ഈ സിനിമ ചർച്ച ചെയ്യുന്നു.

## പിന്നണിയിൽ
*കഥ-വിൻസെന്റ് പെരേപ്പാടൻ 
*തിരക്കഥ- ജിത്തു കോളയാട്
*നിർമ്മാണം- ശ്രീകുമാർ എരുവട്ടി
*എഡിറ്റിങ്- ഷിബീഷ് കെ ചന്ദ്രൻ.

## അഭിനേതാക്കൾ
റിമ്ന,ഷുക്കൂർ മാക്സ്,ഏ.വി സരസ്വതി,വിജയകുമാർ ബ്ലാത്തൂർ

## പുരസ്കാരങ്ങൾ
*2008 ലെ സംസ്ഥാന ടെലിവിഷൻ അവാർഡുകളിൽ നാലെണ്ണം ഈ സിനിമയ്ക് ലഭിച്ചു. ഏറ്റവും നല്ല ടെലി ഫിലിം, സംവിധാനം, എഡിറ്റിങ്, രണ്ടാമത്തെ നടി എന്നിവയാണവ
*ദ മദർ തിരുവന്തപുരത്ത് വച്ച് നടക്കുന്ന 2006 ലെ പതിനൊന്നാമത് അന്താരാഷ്ട്ര ചലചിത്രോത്സവത്തിലേക്ക് തിരഞ്ഞെടുക്കപ്പെട്ടു.,. കൂടാതെ 2007 ലെ
ഗോവ അന്താരാഷ്ട്ര ചലചിത്രോത്സവത്തിലേക്ക് തിരഞ്ഞെടുക്കപ്പെട്ടു. അല ചലചിത്രപുരസ്കാരം ഈ സിനിമക്ക് ലഭിച്ചു.

## അവലംബം



വർഗ്ഗം:മലയാള ഹ്രസ്വചലച്ചിത്രങ്ങൾ
ചൊവ്വയിലെ ക്യാറ്റിനെകൾ

ഒരേ തരത്തിലും രൂപത്തിലുമുള്ള ഉൽക്കാ ഗർത്തങ്ങളെയാണ് **ക്യാറ്റിനെകൾ** എന്ന് വിളിക്കുന്നത്‌. ചൊവ്വയിൽ സ്ഥിതിചെയ്യുന്ന നാമകരണം ചെയ്ത ക്യാറ്റിനെകൾ താഴെ പട്ടികയിൽ കാണാം.

## അവലംബം
നാമീകരണം - ഗസറ്റീർ

വർഗ്ഗം:ചൊവ്വയിലെ ക്രേറ്ററുകൾ
ഹെല്ലസ് പ്ലാനിറ്റിയ

ചൊവ്വയുടെ തെക്കേ അർദ്ധഗോളത്തിൽ ഏകദേശം വൃത്താകൃതിയിലുള്ള ഒരു വൻ ഗർത്തമാണ് **ഹെല്ലസ് പ്ലാനിറ്റിയ**.ചൊവ്വയിൽ ഉൽക്കാ പതനം കൊണ്ടുണ്ടായ ഏറ്റവും വലിയ രണ്ടാമത്തെ ഗർത്തമാണ് ഇത്, കൂടാതെ വിദൂരതയിൽ നിന്ന് കാണാൻ സാധ്യമായ സൗരയൂഥത്തിലെ ഏറ്റവും വലിയ ഗർത്തവും ഇത് തന്നെ. ഈ ഗർത്തത്തിന്റെ അടിത്തട്ടിന് ചൊവ്വയുടെ ഉപരിതലത്തിൽ നിന്നും 7152 മീറ്റർ താഴ്ചയുണ്ട്. ഇത് ചന്ദ്രൻറെ തെക്കേ ധ്രുവത്തിൽ ഉള്ള അയ്ത്കെൻ ബേസിനേക്കാൾ 3 കിലോമീറ്റർ കൂടുതലാണ്. 
ഹെല്ലസ് പ്ലാനിറ്റിയക്ക് ഏകദേശം 2300 കിലോമീറ്റർ വ്യാസവുമുണ്ട് . ഇതിന്റെ സ്ഥാനം 42.7° തെക്ക് 70°കിഴക്ക് ആണ്.

## വിവരണം

സൗരയൂഥത്തിലെ വൻ ഉൽക്കാ പതന കാലത്ത് രൂപീകരിക്കപ്പെട്ടൂ എന്ന് കരുതുന്ന ഹെല്ലസ് പ്ലാനിറ്റിയക്ക് ഏകദേശം  410 മുതൽ 380 കോടി വർഷം വരെ പഴക്കമുണ്ടെന്നാണ് കണ്ടെത്തിയിരിക്കുന്നത്. ചുറ്റുമുള്ള റിം മുതൽ അടിതട്ടുവരെയുള്ള ഉയര വ്യതാസം ഏകദേശം 9 കിലോമീറ്റർ(30,000 അടി) ആണ്. അടിത്തട്ടിൽ അനുഭവപ്പെടുന്ന 1,55 പാസ്കൽ  അന്തരീക്ഷമർദ്ദം ഈ ഗർത്തത്തിന്റെ 7152 മീറ്റർ (23,000 അടി) താഴ്ച്ചയുടെ ഫലമാണ്. ഈ മർദ്ദം ജലത്തിൻറെ ത്രിക ബിന്ദുവിനെക്കാൾ ഉയരെയാണ്. അതിനാൽ തന്നെ അന്തരീക്ഷ ഊഷ്മാവ് 0° സെൽഷ്യസിൽ(32 °F) നിന്നും ഉയർന്നാൽ ജലം നീരാവിയായി മാറുന്നു.


Image:Twisted Ground in Hellas.jpg|ഹെല്ലസിലെ അടിത്തട്ട്, HiRISE പേടകം എടുത്ത ചിത്രം.

Image:Twisted Terrain in Hellas Planitia.jpg|ഹെല്ലസിലെ വികൃതമായ അടിത്തട്ട്. *നോവക്കിസ്‌ ചതുർഭുജം*' എന്ന പ്രദേശത്തുനിന്നും.


## കണ്ടെത്തലും നാമകരണവും

ഹെല്ലസ് പ്ലാനിറ്റിയയുടെ വലിപ്പവും ഇരുണ്ട നിറവും ഇതിനെ പെട്ടെന്ന് കണ്ടെത്തുവാൻ സഹായിക്കുന്നു. ഇതിനാൽ തന്നെ ചൊവ്വയിൽ മനുഷ്യർ ദൂരദർശിനി ഉപയോഗിച്ച് ആദ്യമായി കണ്ടെത്തിയ ഗർത്തവും ഹെല്ലസ് പ്ലാനിറ്റിയ തന്നെ. ഗിയോവന്നി സ്കിയാപരെല്ലി എന്ന ജ്യോതിശാസ്ത്രജ്ഞൻ ഇതിനു 'ഹെല്ലസ്' എന്ന് പേര് നൽകുന്നതിന് മുൻപ് ഇത് *ലോക്യർ ലാൻഡ്‌* എന്നാണ് അറിയപ്പെട്ടിരുന്നത്. പ്രശസ്ത ഇംഗ്ലീഷ് ജ്യോതിശാസ്ത്രജ്ഞനായ സർ ജോസഫ്‌ നോർമൻ ലോക്യറുടെ ഓർമ്മക്കായി റിച്ചാർഡ്‌ ആൻറണി പ്രോക്ടർ 1867ൽ നൽകിയ പേരാണ് ഇത്. ചൊവ്വയുടെ ആധികാരികവും സമഗ്രവുമായ ചിത്രം ആദ്യമായി വരച്ചു തയ്യാറാക്കിയത് സർ ജോസഫ്‌ നോർമൻ ലോക്യർ ആണ്.

## ഹിമാനികളുടെ സാധ്യത

*മാർസ് റിക്കോണസ്സൻസ്‌ ഓർബിറ്റർ* എന്ന പേടകം പകർത്തിയ റഡാർ ചിത്രങ്ങൾ അനുസരിച്ച് ഹെല്ലസ് പ്ലാനിറ്റിയയുടെ കിഴക്കൻ മേഖലകളിൽ മണ്ണിനും പാറകൾക്കും അടിയിൽ മൂടപ്പെട്ട അവസ്ഥയിൽ ഹിമാനികൾ ഉണ്ടെന്ന വിവരം ലഭിച്ചു.
 ഈ പേടകം ശേഖരിച്ച വിവരങ്ങൾ അനുസരിച്ച് മൂടിക്കിടക്കുന്ന ഹിമാനികൾക്ക് ഏകദേശം 250 മീറ്റർ മുതൽ 450 മീറ്റർ വരെ കട്ടി ഉണ്ടാകും.
വർഷങ്ങളായി അടിഞ്ഞുകൂടിയ മഞ്ഞു കട്ടയായി, ഉരുകി പോകാൻ നിവൃത്തിയില്ലാതെ മണ്ണിനടിയിൽ ഉറച്ചു പോയതാകാം എന്ന് ശാസ്തജ്ഞർ കരുതുന്നു. ഗർത്തത്തിന്റെ അടിതട്ടിലും മറ്റുമുള്ള വിടവുകളും മറ്റും ഈ ഹിമാനികൾ മൂലം ഉണ്ടാകുന്നതാണ്.

## അവലംബം

വർഗ്ഗം:ചൊവ്വയിലെ ക്രേറ്ററുകൾ
അർഗൈർ പ്ലാനിറ്റിയ

ചൊവ്വയുടെ തെക്ക് ഉയർന്ന തടങ്ങളിൽ സ്ഥിതി ചെയ്യുന്ന ഒരു സമതല പ്രദേശമാണ് **അർഗൈർ പ്ലാനിറ്റിയ**. ഗ്രീക്ക്‌ ഐതിഹ്യത്തിലെ വെള്ളിയുടെ ദ്വീപായ *അർഗൈർ* എന്നതിൽ നിന്നാണ് ഈ സമതലത്തിനു ഈ പേര് കിട്ടിയത്. 1877ൽ ഗിയോവന്നി സ്കിയാപരെല്ലി എന്ന ജ്യോതിശാസ്ത്രകാരനാണ് ഈ പേര് നൽകിയത്.

ഈ സമതലത്തിനു ഏകദേശം 1800 കിലോമീറ്റർ വീതിയുണ്ട്. ഹെല്ലസ് പ്ലാനിറ്റിയക്ക് ശേഷം ചൊവ്വയിലുള്ള ഏറ്റവും വലിയ ഉൽക്കാ പതന ഗർത്തമാണിതെന്നു കരുതുന്നു. ഇത് രൂപപ്പെട്ടത് സൗരയൂഥത്തിലെ വൻ ഉൽക്കാ പതന കാലത്ത് പതിച്ച ഉൽക മൂലമാകണം. ഇതിനു ഏകദേശം 390 കോടി വർഷത്തെ പഴക്കമുണ്ട്. ഈ പ്രദേശത്തിന് ചുറ്റുമായി നിരവധി പർവതങ്ങൾ നിലനിൽക്കുന്നു.

## അവലംബം


വർഗ്ഗം:ചൊവ്വയിലെ ക്രേറ്ററുകൾ
ചൊവ്വയുടെ ഭൂമിശാസ്ത്രം

ചൊവ്വയുടെ പ്രതലത്തെ കുറിച്ചും അതിന്റെ പ്രത്യേകതകളെ കുറിച്ചും പഠിക്കുന്ന ശാസ്ത്ര ശാഖയാണ് **ചൊവ്വയുടെ ഭൂമിശാസ്ത്രം**(ഉപരിതല ശാസ്ത്രം എന്നും അറിയപ്പെടുന്നു.) 

## ചരിത്രം

ചൊവ്വയെപ്പറ്റി ആദ്യമായി വിശദ പഠനം നടത്തിയത് ദൂരദർശിനിയുടെ സഹായത്തോടെയാണ്. ഈരണ്ടു വർഷം കൂടുമ്പോൾ ചൊവ്വ ഭൂമിയുടെ അടുത്തെത്തുന്നത് ഇതിനു സഹായകരമായി.
1887 സെപ്റ്റംബറിൽ ഇറ്റാലിയിയൻ ജ്യോതിശാസ്ത്രകാരനായ *ഗിയോവന്നി സ്കിയാപരെല്ലി* ചൊവ്വയുടെ ഉപരിതലത്തിന്റെ വിശദമായ ഭൂപടം തയ്യാറാക്കി. ഈ ഭൂപടത്തിൽ പ്രശസ്തമായ ചൊവ്വയിലെ കനാലുകൾ അടയാളപ്പെടുത്തിയിരുന്നു. എന്നാൽ ഇവ പ്രകാശത്തിന്റെ വെറും കൺകെട്ടു വിദ്യയാണെന്ന് പിന്നീട് തെളിഞ്ഞു.

സ്കിയാപരെല്ലിയുടെ കണ്ടെത്തലുകൾ, ചൊവ്വയിൽ വൻ വൃക്ഷലതാദികൾ നിലനിൽക്കുന്നുണ്ട് എന്ന പ്രചാരണത്തിന് ഇടയാക്കി. 1960കളിൽ നാസയുടെ പേടകങ്ങൾ ചൊവ്വയ്ക്ക് സമീപമെത്തി പഠനങ്ങളും ചിത്രങ്ങളും നടത്തുന്നത് വരെ ഇത്തരത്തിലുള്ള വിശ്വാസങ്ങൾ നിലനിന്നിരുന്നു.1996ൽ  ആരംഭിച്ച് 2006ൽ അവസാനിച്ച ചൊവ്വാ ദൗത്യമായ മാർസ് ഗ്ലോബൽ സർവേയർ ആണ് ചൊവ്വയുടെ അതി സൂക്ഷ്മ ഭൂപടം ആദ്യമായി തയ്യാറാക്കിയത്.

## ടോപോഗ്രഫി

ചൊവ്വയുടെ ഉപരിതലം വളരെ കൗതുകമുണർത്തുന്നതാണ്. വടക്കേ സമതലങ്ങൾ ലാവയുടെ ഒഴുക്കുമൂലം പരന്നതും തെക്കേ ഉയർന്ന പ്രദേശങ്ങൾ ഉൽക്കാ പതനങ്ങൾ കൊണ്ട് കുണ്ടും കുഴിയും നിറഞ്ഞതുമാണ്. ഭൂമിയിൽ നിന്നും നോക്കുമ്പോൾ കാണുന്ന ചൊവ്വയുടെ ഉപരിതലത്തെ അവിടുത്തെ അൽബിടോ സവിശേഷതകൾ അനുസരിച്ച് രണ്ടായി തരാം തിരിക്കാം: ഇരുണ്ട പ്രതലങ്ങളും, മണ്ണും പൊടിയും നിറഞ്ഞ ചാര നിറത്തിലുള്ള പ്രതലങ്ങളും.

26 കിലോമീറ്റർ ഉയരമുള്ള  ഒളിമ്പസ് മോൺസ് എന്ന അഗ്നിപർവതം സൗരയൂഥത്തിലെ തന്നെ ഏറ്റവും വലിയതാണ്. നിരവധി വൻ അഗ്നിപർവതങ്ങൾ സ്ഥിതി ചെയ്യുന്ന താർസിസ് എന്ന പ്രദേശത്താണ് ഒളിമ്പസ് മോൺസ്. സൗരയൂഥത്തിലെ ഏറ്റവും വലിയ ഗിരികന്ദരമായ മാരിനർ താഴ്വരയും ഈ പ്രദേശത്ത് തന്നെയാണ്. 7 കിലോമീറ്റർ ആഴവും 4,000 കിലോമീറ്റർ നീളവുമുള്ള പടുകൂറ്റൻ  ഗിരികന്ദരമാണ് മാരിനർ താഴ്വര. ചൊവ്വയിൽ ഉലക്ക പതനം മൂലമുണ്ടായ ഗർത്തങ്ങൾ അനവധിയാണ്. ഹെല്ലസ് പ്ലാനിറ്റിയ അതിനൊരു ഉദാഹരണം.

ചൊവ്വയുടെ രണ്ടു ധ്രുവങ്ങളിലും മഞ്ഞു പാളികളുടെ സ്ഥിര നിക്ഷേപം നിലനിൽക്കുന്നു. വടക്കേ ധ്രുവത്തിൽ ഇവ പ്ലാനം ബൊറീയം എന്ന പ്രദേശത്തും, തെക്കേ ധ്രുവത്തിൽ ഇവ പ്ലാനം ഓസ്ട്രേൽ എന്ന പ്രദേശത്തും സ്ഥിതി ചെയ്യുന്നു.

## അവലംബം

വർഗ്ഗം:ചൊവ്വയുടെ ഭൂമിശാസ്ത്രം
ചൊവ്വയിലെ പർവ്വതങ്ങളുടെ പട്ടിക

ചൊവ്വയിലെ പേരിട്ടിട്ടുള്ള എല്ലാ പർവ്വതങ്ങളുടെയും പട്ടിക താഴെ കാണാം.

## കുറിപ്പ്
* 'മോൺസ്' - വലിയ ഒറ്റപ്പെട്ട പർവതത്തെ സൂചിപ്പിക്കുന്നു.
* 'മോണ്ടെസ്' - മോൺസിൻറെ ബഹുവചനം. പർവ്വത നിരകളെ സൂചിപ്പിക്കുന്നു.
* 'തോലസ്‌' - ചെറിയ കൂന പോലെയുള്ള കുന്നുകൾ.
* 'തോലൈ' - തോലസിൻറെ ബഹുവചനം. ചെറിയ കുന്നുകരുടെ ഒരു നിറയെ സൂചിപ്പിക്കുന്നു.
* 'ദോർശ' - കുന്നുകൾ. 'ദോർശം' ഏകവചനം.

വർഗ്ഗം:ചൊവ്വയുടെ ഭൂമിശാസ്ത്രം
ഛായ (ഹ്രസ്വചലച്ചിത്രം)

2011-ലെ കാൻ ഫെസ്റ്റിവലിൽ മാർച്ചേഡ് വിഭാഗത്തിൽ പ്രദർശിപ്പിക്കപ്പെട്ട മലയാളത്തിലെ ഏക ഹ്രസ്വചലച്ചിത്രമാണ് **ഛായ**. പി.വി. അനൂപ് നിർമ്മിച്ച ഈ ചിത്രം വി. കെ. സുഭാഷാണ് സംവിധാനം ചെയ്തിരിക്കുന്നത്. വി.കെ. സുഭാഷ് തന്നെ ഛായാഗ്രഹണം നിർവഹിച്ച ഈ ചിത്രത്തിന്റെ ദൈർഘ്യം 29 മിനിറ്റാണ്. ആറാം തരം വിദ്യാർഥിയായ വിപിൻ ബാബുവാണ് ചിത്രത്തിലെ നായക കഥാപാത്രമായ ഉണ്ണിയെ അവതരിപ്പിച്ചത്. ദിവ്യ ദാസ്, പൗളി വത്സൻ, ഹരീഷ് പേരടി, കുഞ്ഞച്ചൻ ഞാറയ്ക്കൽ, കൈലാസ് മാലിപ്പുറം എന്നിവർ മറ്റു കഥാപത്രങ്ങളെ അവതരിപ്പിച്ചിരിക്കുന്നു. ഇടുക്കി ജില്ലയിലെ കാന്തല്ലൂരിലാണ് ചിത്രീകരണം നടത്തിയത്. അകാലത്തിൽ സർപ്പദംശനത്താൽ മരണമടഞ്ഞ പിതാവിന്റെ ചിത്രത്തിനായി അലയുന്ന കുട്ടിയുടെ മോഹങ്ങളാണ് ഹ്രസ്വചിത്രത്തിന്റെ ഉള്ളടക്കം.

വർഗ്ഗം:മലയാള ഹ്രസ്വചലച്ചിത്രങ്ങൾ
കുലദേവത

ഹിന്ദുധർമ്മത്തിലെ വിശ്വാസങ്ങളിൽ പ്രധാനപ്പെട്ട ഒന്നാണ്, **കുടുംബദേവത, പരദേവത, ഭരദേവത, ധർമ്മദൈവം** തുടങ്ങിയ പേരുകളിലും അറിയപ്പെടുന്ന **കുലദേവത** എന്ന സങ്കല്പം.

## ലക്ഷ്യം

ജീവിതത്തിൽ സ്ഥൈര്യവും വീര്യവും വിജയവും പ്രദാനം ചെയ്യുന്ന മാനസികതലം സൃഷ്ടിക്കുക എന്ന ലക്‌ഷ്യം വച്ചുകൊണ്ടാണ്‌ കുലദേവതാസങ്കൽപ്പം ആചാര്യന്മാർ പ്രചരിപ്പിച്ചത്. കുടുംബത്തിന്റെ ഐശ്വര്യത്തിന് വേണ്ടിയും കുലദേവതയെ ആരാധിക്കുന്നു. കുലദേവത ഓരോ വിഭാഗങ്ങൾക്കും വ്യത്യാസപ്പെട്ടിരിക്കും. പൊതുവേ മാതാപിതാക്കളുടെ കുടുംബദേവത ആയിരിക്കും മക്കളുടെയും കുലദേവത. ഇക്കാര്യത്തിൽ മാതൃദായ, പിതൃദായ പാരമ്പര്യങ്ങളും സ്വാധീനം ചെലുത്തിയേക്കാം. ചിലർക്ക് അവരുടെ ദേശദേവത തന്നെ ആയിരിക്കും കുലദേവതയും.     
ഈ സാധന മനുഷ്യന്റെ സർവ്വതോന്മുഖമായ വികാസത്തിന് സഹായകമാകുമെന്നു മാത്രമല്ല, അത് ഓരോരുത്തരിലും ഉറങ്ങിക്കിടക്കുന്ന സർഗവാസനകളെയും ബുദ്ധിക്തിയെയും ഉണർത്തുവാൻ സഹായിക്കുന്നു എന്നും പറയപ്പെടുന്നു.      

ആദ്ധ്യാത്മികവും ഭൗതികവും  പുരോഗതിയ്ക്കുള്ള സാധനാമാർഗ്ഗങ്ങളെപ്പറ്റി പ്രതിപാദിക്കുന്ന ഭാഗമാണ് യോഗം എന്നത്. *യുജ്‌* ധാതുവിൽ നിന്ന് യോഗമെന്ന പദം ഉത്ഭവിക്കുന്നു. പൊതുവിൽ കർമയോഗം, ഭക്തിയോഗം, രാജയോഗം, ജ്ഞാനയോഗം എന്നിങ്ങനെ യോഗങ്ങളെ വിഭജിച്ചു പറയാറുണ്ടെങ്കിലും മനശാസ്ത്രപരവും പ്രായോഗികവുമായി മറ്റൊരുതരം വിഭജനമാണ് സാധനാശാസ്ത്രങ്ങളിൽ കാണുകനാല് യോഗമാർഗ്ഗങ്ങൾ
*മന്ത്രയോഗം 
*ഹഠയോഗം
*ലയയോഗം
*രാജയോഗം

അക്ഷര സ്പന്ദനത്തിൽ  നിന്നും  ഉത്ഭൂകമാകുന്ന ശാരീരികവും പ്രാപഞ്ചികവുമായ ശക്തികളെ ഉപയോഗിച്ച് പരമപദപ്രാപ്തി നേടുകയാണ്‌ മന്ത്രയോഗത്തിന്റെ മാർഗ്ഗം.പരസ്പരം ബന്ധപ്പെടാതെ വേറെ വേറെയായി അതിർത്തിവരമ്പുകൾക്കുള്ളിൽ നിൽക്കുന്നവയല്ല ഈ യോഗമാർഗ്ഗങ്ങൾ. വാസ്തവത്തിൽ എല്ലാം മിശ്രമായിതന്നെയിരിക്കുകയാണ്. തന്ത്രസാധനയിൽ മന്ത്രത്തിന്റെയും ഹഠയോഗതിന്റെയും രാജയോഗതിന്റെയും കുണ്ഠലിനിയോഗമായ ലയയോഗതിന്റെയും ഇതിനെല്ലാം ആവരണമായി കർമഭക്തി. ജ്ഞാനയോഗങ്ങളുടെയും സമഞ്ജസമായ സമ്മേളനം കാണിക്കുവാൻ സാധിക്കും. അതിൽ മുഖ്യമായത് മന്ത്രസാധനയാണ്. ഈ മന്ത്രസാധന കുലദേവതാ സങ്കൽപ്പത്തിൽ മുഖ്യവുമാണ്.
## അവലംബം

## പുറത്തേകുള്ള കണ്ണികൾ
*കുലപരദേവത  ആചാര്യ ത്രൈപുരം https://www.youtube.com/watch?v=hOnJV1HEVfI

* http://keralavellalas.blogspot.com/2008/08/blog-post_28.html

 

വർഗ്ഗം:ദൈവം
പറവൂർ ടി.കെ. നാരായണപിള്ള

തിരു-കൊച്ചി സംസ്ഥാനത്തിലെ ആദ്യത്തെ മുഖ്യമന്ത്രിയും തിരുവിതാംകൂറിലെ അവസാനത്തെ പ്രധാനമന്ത്രിയും ആയിരുന്നു പറവൂർ ടി.കെ എന്നറിയപ്പെട്ടിരുന്ന **പറവൂർ ടി.കെ.നാരായണപിള്ള**. മികച്ച അഭിഭാഷകനും സംഘാടകനും കൂടിയായിരുന്ന ഇദ്ദേഹം സ്വതന്ത്രകാഹളം, അരുണോദയം എന്നീ പത്രങ്ങളുടെ നടത്തിപ്പിലും പങ്കാളിയായിരുന്നു.

## ജീവിതരേഖ
1890-ൽ വടക്കൻ പറവൂരിനടുത്തുള്ള കരുമാലൂരിൽ പ്രസിദ്ധമായ താഴത്തുവീട്ടിൽ കുടുംബത്തിൽ മാധവിയമ്മയുടെയും  ചേരാനല്ലൂർ കൃഷ്ണൻ കർത്താവിന്റെയും മകനായി ജനിച്ചു.1911-ൽ ആലുവാ യു. സി. കോളേജിൽ നിന്നും ബി. എ. പരീക്ഷ വിജയിച്ചു. തിരുവനന്തപുരം ലോ കോളജിൽനിന്നും നിയമ ബിരുദം നേടിയ ഇദ്ദേഹം ദീർഘകാലം തിരുവനന്തപുരം കോടതിയിൽ അഭിഭാഷകനായി പ്രവർത്തിച്ചിരുന്നു. 1971 ജുൺ 8-ന് കരുമാലൂരിലെ സ്വവസതിയിൽ വച്ച് ടി.കെ. നാരായണപിള്ള നിര്യാതനായി. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.

## രാഷ്ടീയ ജീവിതം
1920-ൽ ഇന്ത്യൻ നാഷണൽ കോൺഗ്രസ്സിൽ അംഗമായ ഇദ്ദേഹം 1924-ൽ ഇന്ത്യൻ നാഷണൽ കോൺഗ്രസിന്റെ പറവൂർ താലൂക്ക് പ്രസിഡണ്ടായും 1932-ൽ തിരു-കൊച്ചി സെക്രട്ടറിയായും 1938-ൽ പ്രസിഡണ്ടായും തെരഞ്ഞെടുക്കപ്പെട്ടു. മഹാത്മാഗാന്ധി ആരംഭിച്ച നിസ്സഹകരണപ്രസ്ഥാനം, വിദേശവസ്ത്രബഹിഷ്കരണം, മദ്യവർജ്ജനപ്രസ്ഥാനം തുടങ്ങിയ പരിപാടികളിൽ സജീവമായി പങ്കെടുത്തു. കേരളാ പ്രദേശ് കോൺഗ്രസ് കമ്മിറ്റിയിലും അഖിലേന്ത്യാ കോൺഗ്രസ് കമ്മിറ്റിയിലും അംഗമായിരുന്നു. 1938-ൽ തിരുവിതാംകൂർ സ്റ്റേറ്റ് കോൺഗ്രസ് രൂപീകരിക്കപ്പെട്ടപ്പോൾ അതിലെ പ്രവർത്തകസമിതി അംഗമായി തെരഞ്ഞെടുക്കപ്പെട്ട നാരായണപിള്ള പില്ക്കാലത്ത് അതിന്റെ സെക്രട്ടറിയായും സേവനമനുഷ്ഠിച്ചിട്ടുണ്ട്. രാഷ്ട്രീയ ജീവിതത്തിനിടയ്ക്ക് പലതവണ അറസ്റ്റും ജയിൽവാസവും അനുഭവിച്ചു. പ്രായപൂർത്തി വോട്ടവകാശത്തിന്റെ അടിസ്ഥാനത്തിൽ തിരുവിതാംകൂറിൽ നടന്ന ആദ്യത്തെ തെരഞ്ഞെടുപ്പിൽ പറവൂർ നിയോജകമണ്ഡലത്തിൽ നിന്നും എതിരില്ലാതെ തെരഞ്ഞെടുക്കപ്പെട്ടു. പാർട്ടിക്കുള്ളിലെ അഭിപ്രായ ഭിന്നതകൾ മൂലം 1948 ഒ. 18-ന് പട്ടം എ. താണുപിള്ള പ്രധാനമന്ത്രിസ്ഥാനം രാജിവച്ചതിനെത്തുടർന്ന് നാരായണപിള്ളയുടെ നേതൃത്വത്തിലുള്ള പുതിയ മന്ത്രിസഭ അധികാരമേറ്റു. 1949 ജൂല. 1-ന് തിരു-കൊച്ചി സംസ്ഥാനം നിലവിൽവന്നപ്പോൾ സംസ്ഥാനത്തിലെ മുഖ്യമന്ത്രിയായി ഇദ്ദേഹം സ്ഥാനമേറ്റു. 1951 ഫെ. 24-ന് ടി.കെ. മുഖ്യമന്ത്രി സ്ഥാനം രാജിവച്ചു. സി. കേശവന്റെ നേതൃത്വത്തിലുള്ള അടുത്ത മന്ത്രിസഭയിലും ഇദ്ദേഹം അംഗമായിരുന്നു. 1952-ലെ ലോക്സഭാ തെരഞ്ഞെടുപ്പിൽ നെടുമങ്ങാട് (ഇന്നത്തെ ചിറയിൻകീഴ്) നിയോജകമണ്ഡലത്തിൽ നിന്നും മത്സരിച്ച ടി.കെ. പരാജയപ്പെട്ടു.

## മറ്റു വിവരങ്ങൾ
*പ്രസിദ്ധ ഗായികമാരായ സുജാത, പരേതയായ രാധിക തിലക് എന്നിവർ പറവൂർ ടി.കെ.നാരയണപിള്ളയുടെ ചെറുമക്കളാണ്.

## പുറത്തേക്കുള്ള കണ്ണികൾ

വർഗ്ഗം:തിരുവിതാംകൂറിന്റെ ദിവാന്മാർ
വർഗ്ഗം:അഭിഭാഷകർ
വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1890-ൽ ജനിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
ഫോബോസ് പദ്ധതി

ചൊവ്വയെ പറ്റിയും അതിന്റെ ഉപഗ്രഹങ്ങളായ ഫോബോസ്, ഡീമോസ് എന്നിവയെപ്പറ്റിയും പഠിക്കാൻ 1988-ൽ സോവിയറ്റ് യൂണിയൻ രണ്ടു മനുഷ്യരഹിത ബഹിരാകാശപേടകങ്ങളെ അയക്കുകയുണ്ടായി. ഈ പദ്ധതിയാണ് **ഫോബോസ് പദ്ധതി**. ഫോബോസ് 2 ചൊവ്വയുടെ ഭ്രമണ പേടകമാവുകയും ചൊവ്വയുടെ 40 മീറ്റർ സൂക്ഷ്മതയുള്ള 38 ചിത്രങ്ങൾ ഭൂമിയിലേക്ക്‌ അയക്കുകയും ചെയ്തു. പദ്ധതിയിലെ രണ്ടു പേടകങ്ങൾക്കും നിർണായകമായ തകരാർ സംഭവിച്ചതോടെ ഫോബോസ് പദ്ധതിക്ക് അന്ത്യമായി.

1975 മുതൽ 1985 വരെ നീണ്ടുനിന്ന വെനേറ എന്ന പദ്ധതിക്ക് ശേഷം പുതിയ രൂപകല്പ്പനയോടെ നിർമ്മിച്ച പേടകങ്ങളായിരുന്നു  ഫോബോസ് 1,  ഫോബോസ് 2 എന്നിവ. 1988, ജൂലായ് 7ന്  ഫോബോസ് 1-ഉം, 1988 ജൂലായ് 12ന്  ഫോബോസ് 2-ഉം വിക്ഷേപിച്ചു. പ്രോട്ടോൻ-കെ എന്ന റോക്കറ്റ് ആണ് വിക്ഷേപണത്തിന് ഉപയോഗിച്ചത്. ഓരോ പേടകത്തിനും 2600 കിലോഗ്രാം പിണ്ഡമുണ്ടായിരുന്നു.

സ്വീഡൻ, സ്വിറ്റ്സർലൻഡ് , ഓസ്ട്രിയ, ഫ്രാൻസ്, പശ്ചിമജർമ്മനി, അമേരിക്കൻ ഐക്യനാടുകൾ എന്നീ 14 രാഷ്ട്രങ്ങളുമായുള്ള സഹകരണത്തോടെയാണ് സോവിയറ്റ് യൂണിയൻ ഈ പദ്ധതി ആവിഷ്കരിച്ചത്.

വർഗ്ഗം:ചൊവ്വ
വർഗ്ഗം:സോവിയറ്റ് യൂണിയന്റെ ബഹിരാകാശപദ്ധതികൾ
ചൊവ്വയുടെ നിറം

**[[ചൊവ്വ|ചൊവ്വയുടെ]] ഉപരിതലത്തിന്റെ നിറം** അതിനെ മറ്റു ഗ്രഹങ്ങളിൽ നിന്നും പെട്ടെന്ന് തിരിച്ചറിയാൻ സഹായിക്കുന്നു. പല മനുഷ്യ സംസ്കാരങ്ങളും ചൊവ്വയുടെ നിറത്തെ അടിസ്ഥാനമാക്കിയാണ് അതിനു പേരിട്ടിരിക്കുന്നത്. കൂടാതെ ഈ നിറത്തെ പ്രതിനിധീകരിച്ച് പല വിശ്വാസങ്ങളും കെട്ടുകഥകളും നിലനിൽക്കുന്നു. ചൊവ്വയുടെ ഏതാണ്ട് ആദ്യത്തെ പേരായ *ഹാർ ഡെക്കർ* എന്നതിനു ഈജിപ്‌ഷ്യൻ ഭാഷയിൽ 'ചുവന്ന ആൾ' എന്നാണ് അർഥം. ഭാരതീയ ജ്യോതിഷത്തിൽ ചൊവ്വയ്ക്ക് *ലോഹിതാങ്കൻ*(അർഥം: ചുവന്ന ആൾ)), *അങ്കരാകൻ* എന്നെല്ലാമാണ് പേര്. ഇതിനു കാരണവും ചൊവ്വയുടെ ചുവന്ന നിറം തന്നെ . പല സംസ്കാരങ്ങളും ചൊവ്വയെ യുദ്ധത്തിൻറെയും മറ്റും ദേവനാക്കാൻ കാരണവും ചൊവ്വയുടെ ഈ ചോരയുടെ നിറമാണ്. ചൊവ്വയിൽ ഇറങ്ങിയ ആധുനിക പേടകങ്ങൾ നൽകുന്ന വിവരങ്ങൾ അനുസരിച്ച്, ചൊവ്വയുടെ ഉപരിതലം മാത്രമല്ല, അവിടുത്തെ ആകാശവും ചുവന്ന നിറത്തിലാണ്.

## നിറത്തിന് കാരണം

ചൊവ്വയുടെ ഈ നിറത്തിന് കാരണം പ്രധാനമായും പൊടിപടലങ്ങലാണ്. ചൊവ്വയുടെ അന്തരീക്ഷത്തിൽ  3 മൈക്രോ മീറ്റർ മുതൽ 45 മൈക്രോ മീറ്റർ വരെ വലിപ്പമുള്ള കണികകൾ കൊണ്ട് നിറഞ്ഞ ഒരു ആവരണം തന്നെ ഉണ്ട്. ഈ ആവരണം സാധാരണയായി മില്ലീമീറ്റർ കണക്കിന് വലിപ്പമുള്ളവയാണ്.

## പൊടിപടലങ്ങൾ
ഫെറിക് ഓക്സൈഡ്‌ അടങ്ങിയതിനാലാണ് ചൊവ്വയിലെ പൊടിപടലങ്ങൾക്ക് ചുവപ്പ് നിറം. അന്തരീക്ഷത്തിൽ അടങ്ങിയിരിക്കുന്ന ഫെറിക് ഓക്സൈഡിന്റെ യഥാർത്ഥ ഘടന ഇതുവരെ വേർതിരിചിട്ടില്ലെങ്കിലും, നാനോ ക്രിസ്റ്റൽ ആയ ചുവന്ന ഹെമാറ്റൈറ്റ്(α-Fe2O3)  ആകാം ഇതിന്റെ ഭൂരിഭാഗവും എന്നാണ് നിഗമനം.  ബാക്കി ഭാഗം, പിണ്ഡത്തിന്റെ ഏകദേശം 50%ത്തോളം, ടൈറ്റാനിയം കലർന്ന മാഗ്നറ്റൈറ്റ് ആകാം(Fe3O4).  മാഗ്നറ്റൈറ്റിന് സാധാരണ ഗതിയിൽ കറുത്ത നിറമാണ് ഉള്ളത്. അതിനാൽ ചൊവ്വയ്ക്ക് ചുവന്ന നിറം നല്കിന്നതിനു  മാഗ്നറ്റൈറ്റിന് പങ്കില്ല.

## അവലംബം

## പുറത്തേക്കുള്ള കണ്ണികൾ
വർഗ്ഗം:ചൊവ്വയുടെ ഭൂമിശാസ്ത്രം
എഡ്വിൻ വാൻ ഡെർ സർ

ഡച്ച് (നെതർലൻഡ്സ്) ദേശീയ ഫുട്ബോൾ ടീമിൽ ഗോൾകീപ്പർ ആയി 1995 മുതൽ രംഗത്തുള്ള കളിക്കാരനാണ് **എഡ്വിൻ വാൻ ഡെർസർ**(ജനനം:ഒക്ടോ:29 1970). നെതർലൻഡ്സിനു വേണ്ടി ഏറ്റവും കൂടുതൽ പ്രാവശ്യം അന്താരാഷ്ട്രമത്സരങ്ങളിൽ പങ്കെടുത്ത കളിക്കാരനും വാൻ ഡെർസർ തന്നെ.130 തവണ ദേശീയകുപ്പായം അണിഞ്ഞു. പ്രമുഖ ഫുട്ബോൾ ക്ലബ്ബുകളായ എ.എഫ്.സി. അയാക്സ്,ഫുൾഹാം,യുവന്റെസ്,മാഞ്ചെസ്റ്റർ യുണൈറ്റഡ് എന്നിവയ്കുവേണ്ടിയും എഡ്വിൻ കുപ്പായമണിഞ്ഞിട്ടുണ്ട്. നിരവധി ബഹുമതികൾ നീണ്ടകരിയറിനുള്ളിൽ വാൻ ഡെർ സറിനെ തേടിയെത്തി. ഏറ്റവും മികച്ച യൂറോപ്യൻ ഗോൾകീപ്പറായി 1995, 2008, 2009, 2010, വർഷങ്ങളിൽ തെരഞ്ഞെടുക്കപ്പെട്ടിട്ടുണ്ട്.
## അവലംബം

## പുറത്തേക്കുള്ള കണ്ണികൾ

വർഗ്ഗം:ഫുട്ബോൾ ഗോൾകീപ്പർമാർ
വർഗ്ഗം:ഡച്ച് ഫുട്ബോൾ കളിക്കാർ
വർഗ്ഗം:1970-ൽ ജനിച്ചവർ
വടക്കങ്കുളം

തമിഴ്‌നാട്ടിലെ കന്യാകുമാരി, തിരുനെൽവേലി ജില്ലകളുടെ അതിർത്തിയിൽ സ്ഥിതി ചെയ്യുന്ന ഒരു ഗ്രാമമാണ് **വടക്കങ്കുളം**. ഇവിടത്തെ വടവൈ മാത എന്ന ക്രിസ്ത്യൻ തീർത്ഥാടനകേന്ദ്രം പ്രശസ്തമാണ്.
വർഗ്ഗം:തമിഴ്‌നാട്ടിലെ ഗ്രാമങ്ങൾ
ആർ. രവീന്ദ്രനാഥ്

കേരളത്തിലെ ഒരു ചിത്രകാരനും വൈജ്ഞാനികസാഹിത്യകാരനും അദ്ധ്യാപകനുമാണ് **ആർ. രവീന്ദ്രനാഥ്**. ഇദ്ദേഹം രചിച്ച **[[ചിത്രകല ഒരു സമഗ്രപഠനം|ചിത്രകല ഒരു സമഗ്ര പഠനം]]** എന്ന ഗ്രന്ഥത്തിനു വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്​കാരം ലഭിച്ചിട്ടുണ്ട്. മലയാളരാജ്യം ചിത്രവാരികയുടെ ആർട്ടിസ്‌റ്റായി പ്രവർത്തിച്ചിട്ടുണ്ട്. ലളിത കലാ അക്കാദമി അംഗവുമായിരുന്നു.
## ജീവിതരേഖ
കൊല്ലത്ത് പളളിത്തോട്ടത്ത് 1936 ൽ ജനിച്ചു. അച്ഛൻ പി. രാമകൃഷ്ണനും അമ്മ ദേവയാനിയുമാണ്. എസ്.എൻ.കോളേജിലായിരുന്നു ബിരുദപഠനം. വിവിധ വാരികകളിൽ ചിത്രകാരനായിരുന്നു. ചരിത്രത്തിൽ ബിരുദാനന്തര ബിരുദം നേടിയ ശേഷം കൊൽക്കത്ത രവീന്ദ്രഭാരതി യൂണിവേഴ്സിറ്റിയിൽ നിന്ന് പെയിന്റിംഗിൽ ബിരുദാനന്തര ബിരുദം നേടി. കേരളത്തിൽ ആദ്യമായി ചിത്രകലയുടെ എം.എ. ഡിഗ്രി നേടിയത്‌  രവീന്ദ്രനാഥാണ്‌. കൊല്ലം ഗവ.ഗേൾസ് ഹൈസ്​കൂൾ അദ്ധ്യാപകനായി വിരമിച്ചു. 1990ൽ 'രബീന്ദ്രകലാലയം' എന്ന പേരിൽ സ്വന്തമായി ചിത്രകലാപരിശീലനക്കളരി തുടങ്ങി.  1991ൽ മാവേലിക്കര രവിവർമ്മ ഫൈൻ ആർട്‌സ് കോളേജിൽ ഗസ്റ്റ് അധ്യാപകനായി. 'ചിത്രകലയിൽ ഒരു സമഗ്രപഠനം' എന്ന അദ്ദേഹത്തിന്റെ പുസ്തകം വൈജ്ഞാനികസാഹിത്യ വിഭാഗത്തിൽ കേരള സാഹിത്യ അക്കാദമി പുരസ്കാരം നേടി. 

2017 ജൂൺ 26 ന് അന്തരിച്ചു.
## കൃതികൾ
* 'ചിത്രകല ഒരു സമഗ്രപഠനം'

## പുരസ്​കാരങ്ങൾ
*കേരള സാഹിത്യ അക്കാദമി പുരസ്​കാരം
*ലളിത കലാ അക്കാദമി അവാർഡ് (1973)
## അവലംബം


വർഗ്ഗം:1936-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

രവീന്ദ്രനാഥ്
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ജൂൺ 26-ന് മരിച്ചവർ
വർഗ്ഗം:2017-ൽ മരിച്ചവർ
വെള്ളരിപ്രാവിന്റെ ചങ്ങാതി

അക്കു അക്ബർ സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***വെള്ളരിപ്രാവിന്റെ ചങ്ങാതി***. ദിലീപ്, കാവ്യ മാധവൻ, മനോജ് കെ. ജയൻ, ഇന്ദ്രജിത്ത് എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഈ ചിത്രത്തിലെ അഭിനയത്തിന് ദിലീപിന് 2011-ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു. പ്രമാദമായ സുലേഖ കൊലക്കേസിനെ ആസ്പദമാക്കിയാണ് ജി.എസ്. അനിൽ ചിത്രത്തിന്റെ തിരക്കഥ രചിച്ചത്. ചാന്ദ് വി ക്രിയേഷൻസിന്റെ ബാനറിൽ അരുൺ ഘോഷ്, ഷിജോയ് എന്നിവർ ചേർന്നാണ് ചിത്രം നിർമ്മിച്ചത്.
## കഥാസംഗ്രഹം
1966ൽ ഒരു മലയാളം സിനിമ നിർമ്മിച്ച അഗസ്റ്റിൻ ജോസഫിന്റെ കഥയെ അടിസ്ഥാനമാക്കിയാണ് വെള്ളരിപ്രാവിന്റെ ചങ്ങാതി നിർമ്മിച്ചിരിക്കുന്നത്. എന്നാൽ ചില കാരണങ്ങളാൽ അഗസ്റ്റിൻ ജോസഫിന് ചിത്രം തിയേറ്ററുകളിൽ റിലീസ് ചെയ്യാൻ കഴിഞ്ഞില്ല. പിന്നീട് സിനിമയുടെ നിർമ്മാണത്തിൽ നിന്നുള്ള കടബാധ്യതകൾ കാരണം ആത്മഹത്യ ചെയ്തു. വർഷങ്ങൾക്ക് ശേഷം അദ്ദേഹത്തിന്റെ മകൻ ജെമിനി ലാബിൽ നിന്ന് ചിത്രത്തിന്റെ ഒറിജിനൽ പ്രിന്റുകൾ വെളിപ്പെടുത്തി അത് കാണുന്നു. പിന്നീട് ചിത്രത്തിന്റെ റിലീസ് തുടരുകയും കഥാപാത്രങ്ങൾ ചെയ്തവരെ കണ്ടെത്താൻ ശ്രമിക്കുകയും ചെയ്തു. 60-70 കളിലെ ഒരു പഴയ ബ്ലാക്ക് ആൻഡ് വൈറ്റ് സിനിമയാണ് കാണുന്നതെന്ന തോന്നൽ കാഴ്ചക്കാരനെ പ്രേരിപ്പിക്കുന്ന വിവരണത്തിന്റെയും ചിത്രീകരണത്തിന്റെയും രീതിക്ക് ഈ ചിത്രം നന്നായി വിലമതിക്കപ്പെടുന്നു.

## അഭിനേതാക്കൾ
* ദിലീപ് – മുക്കം ഷാജഹാൻ / രവി
* കാവ്യ മാധവൻ – മേരി വർഗ്ഗീസ് / സുലേഖ
* മനോജ് കെ. ജയൻ – കൃഷ്ണൻ / ബഷീർ
* ഇന്ദ്രജിത്ത് – മാണിക്കുഞ്ഞ്
* സായികുമാർ – വൈക്കോടൻ മാഷ് / തങ്ങളുപ്പാപ്പ
* ലാൽ
* വിജയരാഘവൻ – കെ. ശങ്കുണ്ണി
* മണിയൻപിള്ള രാജു – പ്രേമൻ
* മാമുക്കോയ – മൂന്നാൻ
* സുരാജ് വെഞ്ഞാറമൂട്
* രാമു – അഗസ്റ്റിൻ ജോസഫ്
* അനിൽ മുരളി – മൂസ

## നിർമ്മാണം
"ഇതാണോ വലിയ കാര്യം" എന്നായിരുന്നു ചിത്രത്തിന് ആദ്യം പേരിട്ടിരുന്നത്. തൊടുപുഴ, എറണാകുളം, പൊള്ളാച്ചി, കന്യാകുമാരി എന്നിവിടങ്ങളിലായാണ് ചിത്രീകരണം നടന്നത്.

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''വെള്ളരിപ്രാവിന്റെ ചങ്ങാതി''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അക്കു അക്ബർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
സെന്റ് തോമസ് കോളേജ്, പാലാ

കോട്ടയം ജില്ലയിലെ പാലായിൽ മഹാത്മാഗാന്ധി സർവ്വകലാശാലയുടെ കീഴിൽ സ്ഥിതി ചെയ്യുന്ന ഒരു കലാലയമാണ് **സെന്റ് തോമസ് കോളേജ്**. പാലാ രൂപതയുടെ കീഴിൽ 1950-ലാണ് കോളേജ് സ്ഥാപിതമായത്. 1961-ലാണ് ഇവിടെ ഇംഗ്ലീഷ് വകുപ്പ് ആരംഭിച്ചത്.

കലാലയ സുവർണ്ണജൂബിലിയുടെ സ്മാരകമായി ആരംഭിച്ച കംപ്യൂട്ടറൈസ്ഡ് ലൈബ്രറിയിൽ 82,000 ഗ്രന്ഥങ്ങളും 50-ലധികം അന്താരാഷ്ട്ര ജേർണലുകളും 230 ദേശീയ ജേർണലുകളും ഉൾപ്പെടുത്തിയിരിക്കുന്നു. 

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

വർഗ്ഗം:കോട്ടയം ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ലക്ഷ്മി ഗോപാലസ്വാമി

ഒരു തെന്നിന്ത്യൻ ചലച്ചിത്രനടിയും നർത്തകിയുമാണ് **ലക്ഷ്മി ഗോപാലസ്വാമി**.ലോഹിതദാസ് സംവിധാനം ചെയ്ത് 2000-ൽ റിലീസായ അരയന്നങ്ങളുടെ വീട് ആണ് ആദ്യ മലയാള സിനിമ.
മമ്മൂട്ടി, മോഹൻലാൽ, സുരേഷ് ഗോപി, ജയറാം എന്നിവർക്കൊപ്പം മലയാളത്തിൽ സിനിമകൾ ചെയ്തു.

## ജീവിതരേഖ
കർണാടകയിലെ ബാംഗ്ലൂരിൽ എം.കെ.ഗോപാലസ്വാമിയുടേയും ഡോ.ഉമയുടേയും മകളായി 1970 നവംബർ ഏഴിന് ജനിച്ചു. അർജുൻ ഏക സഹോദരനാണ്. അവിവാഹിതയായി തുടരുന്ന ഭരതനാട്യ കലാകാരിയായ ലക്ഷ്മിയുടെ ആദ്യ മലയാള പടം ലോഹിതദാസ് സംവിധാനം ചെയ്ത് മമ്മൂട്ടി നായകനായി അഭിനയിച്ച 2000-ൽ റിലീസായ അരയന്നങ്ങളുടെ വീട് എന്ന സിനിമയാണ്. ഈ സിനിമയിൽ സഹ നടി വേഷം ചെയ്ത ലക്ഷ്മിക്ക് കേരള സംസ്ഥാന ചലച്ചിത്ര അവാർഡ് ലഭിച്ചു

## അഭിനയിച്ച ചിത്രങ്ങൾ

(Selected Filmography)

## അവലംബം


## പുറത്തേക്കുള്ള കണ്ണികൾ

വർഗ്ഗം:1970-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
ചീച്ചൻ ഇറ്റ്സ

മായൻ സംസ്കാര കാലത്ത് നിർമ്മിക്കപ്പെട്ട ഒരു ചരിത്രനഗരമാണ് മെക്സിക്കോയിൽ സ്ഥിതി ചെയ്യുന്ന **ചീച്ചൻ ഇറ്റ്സ**. യുനെസ്കോ ലോകപൈതൃകപട്ടികയിൽ ചീച്ചൻ ഇറ്റ്സയ്ക്ക് സ്ഥാനം നൽകിയിട്ടുണ്ട്. 2007 മുതൽ പുതിയ ഏഴു ലോകാത്ഭുതങ്ങളിൽ ഒന്നാണ്  ചീച്ചൻ ഇറ്റ്സ.

## അവലംബം

## പുറത്തേക്കുള്ള കണ്ണികൾ

* Chichen Itza on Mesoweb.com
* Chichen Itza Digital Media Archive  (creative commons-licensed photos, laser scans, panoramas), with particularly detailed information on El Caracol and el Castillo, using data from a National Science Foundation/CyArk research partnership
* Chichen Itza archaeologists 
* UNESCO page about Chichen Itza World Heritage site
* Ancient Observatories  page on Chichen Itza
* Chichen Itza reconstructed in 3D 

വർഗ്ഗം:വടക്കേ അമേരിക്കയിലെ ലോകപൈതൃകകേന്ദ്രങ്ങൾ
വർഗ്ഗം:ലോകമഹാത്ഭുതങ്ങൾ
വർഗ്ഗം:മെക്സിക്കോയിലെ നഗരങ്ങൾ
വർഗ്ഗം:മെക്സിക്കോ
മാളവിക നായർ

മലയാളചലച്ചിത്ര അഭിനേത്രിയാണ് **മാളവിക നായർ**. രണ്ട് തവണ മികച്ച ബാലതാരത്തിനുള്ള കേരള സംസ്ഥാന ചലച്ചിത്രപുരസ്കാരം നേടിയിട്ടുണ്ട്.

## ജീവിതരേഖ
ജാപ്പനീസ് എംബസിയിലെ ഉദ്യോഗസ്ഥനായ സേതുവിന്റെയും സുചിത്രയുടെയും മകളാണ് മാളവിക നായർ.  പൂച്ചെട്ടി ഭാരതീയ വിദ്യാഭവനിൽ എട്ടാം ക്ലാസ് വിദ്യാർഥിനിയാണ് മാളവിക. മമ്മൂട്ടി നായകനായ കറുത്തപക്ഷികൾ എന്ന ചിത്രത്തിലെ മല്ലിയിലൂടെയാണ് മാളവിക എന്ന എട്ടാം ക്ലാസുകാരി മലയാള സിനിമയിലെത്തുന്നത്. കറുത്തപക്ഷിയിലെ അന്ധയായ കുട്ടിയെ അവതരിപ്പിച്ച മാളവിക 2007-2008ൽ മികച്ച ബാലതാരത്തിനുള്ള സംസ്ഥാനസർക്കാരിന്റെ പുരസ്കാരം നേടി. 
ഊമക്കുയിൽ പാടുമ്പോൾ എന്ന ചിത്രത്തിലെ പ്രധാന കഥാപാത്രമായ റീമയെ അവതരിപ്പിച്ചാണ് രണ്ടാം തവണ മാളവിക പുരസ്കാരം നേടിയത്.

*

## അഭിനയിച്ച ചലച്ചിത്രങ്ങൾ

## ടെലിവിഷൻ

## പുരസ്കാരങ്ങൾ
*2007-2008ൽ മികച്ച ബാലതാരത്തിനുള്ള സംസ്ഥാനസർക്കാരിന്റെ പുരസ്കാരം
*2011 ലെ മികച്ച ബാലതാരത്തിനുള്ള സംസ്ഥാനസർക്കാരിന്റെ പുരസ്കാരം

## അവലംബങ്ങൾ

## പുറത്തേക്കുള്ള കണ്ണികൾ

* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
നിദ്ര (2012-ലെ ചലച്ചിത്രം)

ഭരതന്റെ സംവിധാനത്തിൽ 1981-ൽ പുറത്തിറങ്ങിയ നിദ്രയുടെ പുനരാവിഷ്കരണമാണ് 2012 ഫെബ്രുവരി 24-ന് പുറത്തിറങ്ങിയ ***നിദ്ര***. ഭരതന്റെ മകൻ സിദ്ധാർഥ് ഭരതൻ ആദ്യമായി സംവിധാനം നിർവഹിച്ച ചിത്രമാണ് നിദ്ര. സിദ്ധാർഥ് തന്നെ നായകകഥാപാത്രത്തെ അവതരിപ്പിച്ച ചിത്രത്തിൽ റിമ കല്ലിങ്കലാണ് നായികയായി അഭിനയിച്ചിരിക്കുന്നത്. ജിഷ്ണു രാഘവൻ , സരയു, തലൈവാസൽ വിജയ്, രാജീവ് പരമേശ്വരൻ, വിജയ് മേനോൻ, മണികണ്ഠൻ പട്ടാമ്പി, മാസ്റ്റർ അജ്മൽ, കവിത, കെ.പി.എ.സി. ലളിത, ശോഭ മോഹൻ, അംബിക മോഹൻ എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. സമീർ താഹീറാണ് ചിത്രത്തിന്റെ ഛായാഗ്രഹണം. ഗാനരചന റഫീഖ് അഹമ്മദ് നിർവഹിച്ചിരിക്കുന്നു. ചാലക്കുടിയാണ് ചിത്രത്തിന്റെ ലോക്കേഷൻ.

## പുറത്തേക്കുള്ള കണ്ണികൾ
* 
* ''നിദ്ര''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
ബക്കളം

കണ്ണൂർ ജില്ലയിൽ ആന്തൂർ നഗരസഭയിലെ ആറാം വാർഡ് ഉൾക്കൊള്ളുന്ന ഒരു ചെറിയ പ്രദേശമാണ് **ബക്കളം**. ദേശീയപാതയോരത്ത് ധർമശാലയ്ക്ക് സമീപമാണ് ബക്കളം.

## ചരിത്രം
ജന്മിത്തത്തിനെതിരെ ഒട്ടേറെ പോരാട്ടങ്ങൾ ബക്കളത്തു് നടന്നിട്ടുണ്ട്. 1936ൽ വാരവും പാട്ടവും കുറക്കാനും, അക്രമ പിരിവുകൾ അവസാനിപ്പിക്കാനും കരക്കാട്ടിടത്തിലേക്ക് പി കൃഷ്ണപ്പിള്ളയുടേയും കേരളീയന്റേയും നേതൃത്വത്തിൽ കൃഷിക്കാർ, നടത്തിയ പ്രകടനം  ബക്കളത്ത് നിന്നാണ് പുറപ്പെട്ടത്. മാങ്ങാട്ടുപറമ്പ് പുല്ലുപറി സമരം, മാങ്ങാട്ട്പറമ്പ് ഭക്ഷ്യോൽപ്പാദന കൂട്ടുകൃഷി സമരം തുടങ്ങി ഒട്ടേറെ പ്രക്ഷോഭങ്ങളുടെ കേന്ദ്രമായിരുന്നു ബക്കളം. 

## കൂടുതലറിയുവാൻ
ബക്കളം വെബ്ബ്‌സൈറ്റ് 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പുതിയ ഏഴു ലോകാത്ഭുതങ്ങൾ

ന്യൂ സെവെൻ വണ്ടേഴ്സ് ഫൗണ്ടേഷൻ 200 നാമനിർദ്ദേശങ്ങളിൽ നിന്നും പൊതു വോട്ടെടുപ്പു വഴി തിരഞ്ഞെടുത്ത ലോകാത്ഭുതങ്ങളാണ് **പുതിയ ഏഴു ലോകാത്ഭുതങ്ങൾ**. 2001 മുതൽ 2007 വരെയായിരുന്നു ഇതിനുള്ള നടപടിക്രമങ്ങൾ അരങ്ങേറിയത്. 2007 ജൂലൈ 7-നാണ് പട്ടിക ഔദ്യോഗികമായി പുറത്തിറക്കിയത്. സ്വിറ്റ്സർലന്റിലെ സൂറിച്ച് കേന്ദ്രമാക്കിയുള്ള സംഘടനയാണ് ന്യൂ സെവെൻ വണ്ടേഴ്സ് ഫൗണ്ടേഷൻ. 

## തിരഞ്ഞെടുക്കപ്പെട്ട ലോകാത്ഭുതങ്ങൾ

The Giza Pyramid of Egypt, the only remaining Wonder of the Ancient World, was granted an honorary site.

## അവസാന വട്ടം എത്തിയവ
അവസാന വട്ടം വരെയെത്തിയ പതിമൂന്നു അത്ഭുതങ്ങൾ 

## അവലംബം

## പുറത്തേക്കുള്ള കണ്ണികൾ
*New7Wonders Site
*Controversy behind the New 7 Wonders 
## ഇതും കാണുക
* ലോകാത്ഭുതങ്ങൾ
വർഗ്ഗം:ലോകമഹാത്ഭുതങ്ങൾ
ലെവ് യാഷിൻ

സോവിയറ്റ് റഷ്യയിൽ ജനിച്ച ഒരു ഫുട്ബോൾ കളിക്കാരനായിരുന്നു **ലെവ്  ഇവാനോവിച്ച്  യാഷിൻ**(ജനനം: 22 ഒക്ടോ:1929 -1990 മാർച്ച് 20) ഇരുപതാം നൂറ്റാണ്ട് കണ്ട ഏറ്റവും മികച്ച ഫുട്ബോൾ ഗോളികളിലൊരാളാണ്. ‘**കരിഞ്ചിലന്തി** ‘(The Black Spider) എന്ന പേരിലും അദ്ദേഹം കായികലോകത്ത് അറിയപ്പെട്ടിരുന്നു .. അതിവേഗതയും, കായികക്ഷമതയും, റിഫ്ലക്സുകളും യാഷിന്റെ പ്രത്യേകതയായിരുന്നു. യാഷിനെ ഇരുപതാം നൂറ്റാണ്ടിലെ ഏറ്റവും മികച്ച ഗോൾകീപ്പറായി  IFFHS തെരഞ്ഞെടുത്തിട്ടുണ്ട്.
## സ്ഥിതിവിവരക്കണക്കുകൾ

*കരിയറിൽ 812 കളികൾ. 
*150 ൽ അധികം പെനാൽട്ടി സേവുകൾ. 
* റഷ്യൻ ക്ലബ്ബായ ഡൈനാമോ മോസ്കോയ്ക്കു വേണ്ടി 326 മാച്ചുകൾ. 
* 78 പ്രാവശ്യം ദേശീയ ടീമിൽ കളിച്ചു .
*   ലോകകപ്പിൽ 12 മാച്ചുകൾ 
## അവലംബം

വർഗ്ഗം: ഫുട്ബോൾ ഗോൾകീപ്പർമാർ
വർഗ്ഗം:1929-ൽ ജനിച്ചവർ
വർഗ്ഗം:1990-ൽ മരിച്ചവർ
വർഗ്ഗം:റഷ്യൻ ഫുട്ബോൾ കളിക്കാർ
വർഗ്ഗം:1958 ഫിഫ ലോകകപ്പിലെ കളിക്കാർ
വർഗ്ഗം:1962 ഫിഫ ലോകകപ്പിലെ കളിക്കാർ
വർഗ്ഗം:1966 ഫിഫ ലോകകപ്പിലെ കളിക്കാർ
വർഗ്ഗം:1970 ഫിഫ ലോകകപ്പിലെ കളിക്കാർ
വർഗ്ഗം:ഒക്ടോബർ 22-ന് ജനിച്ചവർ
വർഗ്ഗം:മാർച്ച് 20-ന് മരിച്ചവർ
നിദ്ര (വിവക്ഷകൾ)

* നിദ്ര - ഉറക്കം എന്ന അർഥത്തിൽ
* നിദ്ര (1981) - ഭരതൻ സംവിധാനം ചെയ്ത 1981-ലെ മലയാളചലച്ചിത്രം
* നിദ്ര (2012) - ഭരതന്റെ മകൻ സിദ്ധാർഥ് സംവിധാനം ചെയ്ത 2012-ലെ മലയാളചലച്ചിത്രം
റോബിൻ ഹുഡ് (2010-ലെ ഇംഗ്ലീഷ് ചലച്ചിത്രം)

2010-ൽ പുറത്തിറങ്ങിയ ഒരു അമേരിക്കൻ/ബ്രിട്ടീഷ് ചലച്ചിത്രമാണ് **റോബിൻഹുഡ്**. റസ്സൽ ക്രോ, കേറ്റ് ബ്ലാഷെറ്റ് എന്നിവർ മുഖ്യ വേഷത്തിലഭിനയിച്ച ചിത്രം സംവിധാനം ചെയ്തിരുക്കുന്നത് റൈഡ്ലി സ്കോട്ട് ആണ്.
റോബിൻഹുഡ് എന്ന കഥാപാത്രത്തെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. ബ്രിട്ടനിൽ 2010 മേയ് 12-ന് ചിത്രം പ്രദർശ്ശനത്തിനെത്തി.
## കഥ
1199-ലാണ് കഥ നടക്കുന്നത്. റിച്ചാർഡ് രാജാവിന്റെ സൈന്യത്തിലെ ആർച്ചറാണ് റോബിൻ ലോങ്സ്ട്രൈഡ് (റസ്സൽ ക്രോ). റിച്ചാർഡ് ഒന്നാമനും ഫ്രാൻസിലെ ഫിലിപ്പ് രണ്ടാമനും തമ്മിൽ യുദ്ധം നടന്നു കൊണ്ടിരിക്കുകയാണ്. രാജാവിനോട് അപമര്യാദയായി സംസാരിച്ചു എന്ന കാരണത്താൽ റോബിനേയും കൂട്ടരേയും ബന്ധനസ്ഥനാക്കുന്നു. രാജാവിന്റെ മരണത്തോടെ റോബിൻ, ആർച്ചർമാരായ അല്ലൻ അഡായൽ, വിൽ സ്കാർലെറ്റ് എന്നിവരും യോദ്ധാവായ ലിറ്റിൽ ജോണും നാട്ടിലേക്ക് രക്ഷപ്പെടുന്നു. പോകുന്ന വഴിക്ക് ഫ്രഞ്ചുകാർ രാജാവിന്റെ കിരീടം തട്ടിയെടുക്കാൻ ശ്രമിക്കുന്നത് കാണുന്നു. റോബർട്ട് ലാങ്സ്ലി എന്ന പടയാളിയുടെ നിർദ്ദേശമനുസരിച്ച് റോബിൻ കിരീടം കൊട്ടാരത്തിലെത്തിക്കുന്നു. തുടർന്ന് ലാങ്സ്ലിയുടെ പിതാവിന് വാൾ തിരികെ നൽകുന്നതിനായി നോട്ടിങ്ഹാമിലേക്ക് റോബിനും കൂട്ടരും യാത്ര തിരക്കുന്നു. തുടർന്ന് റോബർട്ട് ലാങ്സ്ലി ആയി നോട്ടിങ്ഹാമിൽ റോബിൻ ജീവിക്കുന്നു.

## കഥാപാത്രങ്ങൾ
* റസ്സൽ ക്രോ as റോബിൻ ലോങ്സ്ട്രൈഡ് / റോബിൻ ഹുഡ്
* കേറ്റ് ബ്ലാഷെറ്റ് as ലേഡി മാരിയൺ

* മാർക്ക് സ്ട്രോങ്ങ് as സർ ഗോഡ്ഫ്രെ
* ഓസ്കാർ ഐസക് as രാജാവ് ജോൺ
* മാർക്ക് ല്യൂവിസ് ജോൺസ് as തോമസ് റോബിൻ ലോങ്സ്ട്രൈഡ്
* മാർക്ക് അഡ്ഡി as ഫ്രയാർ ടക്ക്
* വില്യം ഹർട്ട് as വില്യം മാർഷേൽ

## നിർമ്മാണം

## അവലംബം


## പുറം കണ്ണികൾ

* 
* 
* 
* 
* 

വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ